Pausa, kontrol bihurtua :: Observatorio la Diversidad de Mugak\nBaionako Pausa atseden zentroko segurtasun arduradunaren jarrera «autoritarioa» salatu dute hainbat lekukok. Haren aritzeko modua izan da Atherbearekiko elkarlana hausteko arrazoietako bat\nBerria, Ekhi Erremundegi Beloki, 08-11-2019\nPausa zentroan Rambo erraten dioten P.B.-ren izena entzun orduko, elkarrizketa moztu du Jean Rene Etxegarai Euskal Elkargoko lehendakariak. «Horrela aurkeztuta, ez dut ezer erantzungo. Nahi duzuna idatzi. Ez dago Ramborik Pausan. Hartu nahi dituzuen lekukotasun guziak. Niri osoki berdin zait». Irmo erantzun du: «Ea atzematen duzun beste auzapez bat nik Baionan egin dudana eginen lukeena». Telefono deia moztu du.\nBERRIAk herenegun arratsean jo zuen Euskal Elkargoko lehendakariarengana, Baionako Pausa zentroan hark izendatutako segurtasun arduradunarekin sortutako arazoez galdetzeko. Lekukoen arabera, arazo andana bat izan da P.B. Pausa zentrora agertu zenetik. 30 urtez jendarme izandakoa da, haiek diotenez. Ofizialki Euskal Elkargoak izendatu du, eta Etxegarairen babesa du, baina prefeturarentzat lanean ari den susmoa du batek baino gehiagok. «Elektroi librea», «gangrena», «bere aldetik ari da», «dena sabotatzen du», «espioitza», «zainketa», «presioak»… Hitz gogorrak erabili dituzte BERRIArekin mintzatu diren lekukoek. «Kudeaezina» dela erranez laburbildu dute gehienek. Pausan duen funtzioa argitzeko eskatu izan dute behin baino gehiagotan, baina ez dute erantzun argirik jaso.\nHaren jarrera «autoritarioa» salatu dute. Diotenez, ez ditu errespetatzen erabakiak, eta bere baitarik beste batzuk hartzen ditu; migranteak ostikoka iratzarri izan ditu; finkatutako ordutegitik kanpo agertzen direnak identifikatzen ditu… Migranteei galdeketa zorrotzak egiten dizkiela ere salatu dute, argazkiak hartu eta ibilbideaz galdetzen diela, erranez haien dosierra aitzinaraziko duela —Cimade elkarteak egiten du hori—. Inork ez daki nora joan diren galdeketetako informazioak.\n2018ko azaroan ireki zuten Pausa, bidean diren migranteei atsedengune bat eskaintzeko. Baina lekukoek salatu dute B.P. migranteen artean diskriminazioa egiten hasi dela, eta magrebtarrei Pausara sartzen ez uztea erabaki duela. Izan ere, badira migrante batzuk bidean direnak, baina badira Baionan iraunkorki daudenak ere. Ez da erraza biak desberdintzea. Baionan lekua hartua duten batzuk entseatu izan dira Pausan aterpetzen. Gehienetan, langileek arazorik gabe kudeatu dituzte halako egoerak. Bidean ez zen magrebtar bat Pausara sartzen bazen, biharamunean kanporatzen zuten. Baina egoera aldatu egin da. Behin, borroka bat egon zen alkoholaren eraginpean ziren batzuen artean, eta kanporatu egin zituzten. Horren ostean, P.B-k erran zuen harrera ukatu behar zitzaiela magrebtar guziei. Ez zuen zehaztu bere erabakia zen ala Elkargoarena. Langileek agindua idatziz emateko eskatu zioten, baina ez zuen onartu. Beraz, taldean desobeditzea erabaki zuten, Atherbea elkartearen babesarekin.\nHain justu, Atherbeak utzi egin dio Pausan parte hartzeari. Hango zuzendari Jean Daniel Elixirik ez die erantzun BERRIAren galderei. Baina, egunkari honek jakin duenez, P.B.-ren jarrera izan da Atherbeak harremana eteteko arrazoi nagusietako bat. P.B. kanpo ematea edo elkartearen agindupean ezartzea eskatu zuen Atherbeak. Euskal Elkargoko teknikariak eskaera onartzeko prest ziren, baina Etxegaraik errefusatu egin zuen. Diakite kolektiboak eta Atherbeak Pausa zentroarentzat landutako proiektu berrian lau aldiz azpimarratzen da segurtasun misioko kargudunak Atherbearen autoritatepean egon behar duela.\nAgorril hasieran proposatu zuen elkargoak migranteen harrera zentroaren kudeaketan Diakite kolektiboa eta Atherbearekin lotzen zuten hitzarmena berritzea. Anartean, Atherbeako langileek arrangurak helaraziak zizkieten arduradunei, eta Atherbeak elkargoari adierazi zion ez zela prest baldintza beretan segitzeko. Bi hilabeteko epea onartu zuten proiektu berria idazteko, eta bi eskaera nagusi egin zizkioten elkargoari: Atherbeak izatea Pausa atseden zentroaren kudeaketa teknikoaren ardura osoa —norabide orokorrak finkatzeko gidaritza batzordean parte hartzea proposatzen zien elkargoari eta herriko etxeari—, eta, segurtasun misioko karguduna kendu ezean, dispositibo orokorrean integratzea. Ez dute lortu ados jartzea.\nUrriaren 30ean abisatu zituzten Atherbeako langileak hitzarmena ez zutela berrituko. Haiek ere ez ziren prest baldintza horietan segitzeko. «Segitzen bagenuen, lehertuko ginen». Arratsaldean, Jean Jacques Manterola Euskal Elkargoko Elkartasun Saileko arduradunaren deia jaso zuten, Pausan lanean segitzeko prest ote ziren galdetuz. Erantzun bera eman zuten gehienek: «Bai, baina ez baldintza horietan». Berriz deituko zituztela erran zieten; oraindik zain dira. Sei langileetarik bik onartu zuten segitzea; horietarik batek igandean utzi zuen lanpostua.\nEuskal Elkargoak Pausa zentroa bere gain hartu zuen lehen asteburua «biziki zaila» izan dela azaldu du Diakite kolektiboko zuzendaritza kide ohi batek. Kudeaketa berriak kolektiboa uztera konbentzitu du. «Egoera lauso horretan, misio kargudunak zuen hitza hartzen, eta hark erabaki du dena».\nLarunbat gauean, 00:00ak eta 07:00ak artean zentroa ixtea erabaki zuen; ez ziren sartzen ahal ez laguntzaileak, ez langileak. «Diakite sortu zen gauez iristen ziren migranteak laguntzeko, eta orain Pausa gauez itxiko dugu? Ez da posible». Laguntzaile talde bat Pausara joan zen, eta P.B.-k erran zien migranterik etorriko balitz 07:00ak arte itxoin beharko zutela. Elkargoari mezu bat bidali zioten berehala, eta zentroaren kanpoan egotea erabaki zuten. 01:00 aldera hiru migrante agertu ziren. Zentroko segurtasun zaindariekin mintzatu, eta P.B.-ri deitzeko eskatu zieten, erranez ez zirela handik mugituko. «Erran zuen hiru migranteak sartzen uzteko eta besteak kanpoan uzteko. ‘Besteak’ gu ginen». Migranteei gauez ere harrera egitea onartu dute geroztik, baina ez onartu laguntzaileak sartzen utzi gabe.\nAstelehenean bilkura egin zuten Diakite kolektiboko kideek Euskal Elkargoko arduradunekin, eta P.B.-k ere parte hartu zuen. «Etxegaraik behin eta berriz errepikatu zigun auzapez gisa ardura handia duela eta, ondorioz, Pausan autoritate baten beharra duela. Autoritate hori P.B. dela erran zigun, eta harengan konfiantza osoa duela».


Surrealismo egunerokoa. Noticias de Gipuzkoa\nXabier. Euzkitze - Domingo, 11 de Junio de 2017 - Actualizado a las 06:07h\nAtitte ta amama / joan ziran mendira / aizkoria galduta / hasarratu ziran. / Attittek amamai / iletikan tira, / amamak attittei / mailukia tira\nIkastolan ikasitako kanta da, oso ume ginela. Melodia xinple eta oinarrizkoa du erabat,. Ez naiz oroitzen zein maisu-maistrak erakutsi zigun, baina denok pozik kantatzen genuen. Neure baitako haur-hausnarketetan, oso zentzugabea iruditzen zitzaidan. Zer arraiotarako eraman ote zituzten attittek eta amamak aizkora eta mailua mendira? Hori zen lehen galdera. Baina harridurarik handiena bigarren erdiak eragiten zidan. Aizkora galdu izanak eragindako haserrealdian, attittek amamari iletik tiratzen zion, eta amamak attitteri mailua jaurtitzen. Gure attitte-amamak hain bestelakoak ziren, ezin baikenezakeen surrealismotik baizik ulertu kanta hori. Eta surrealismoa zer den ikasi baino hainbat urte lehenago, bakoitzak bere erara irudikatutako eszena ilogiko eta bortitz horrekin barre egiten genuen.\nInoiz ez dut jakin nork sortutako musika eta hitzak diren, eta gaur egungo haurrei kantatu izan diedanean denek muturra okertu izan didate. Ez dute ezagutzen. Handik urte batzuetara ikasi genituen Azpeitiko Urkamendiari buruzko bertsoak, Aiako Muatz baserriko semearen krimena kontatzen dutenak: semeak aita tiroz hil ondoren, Donostiara joan eta ostatu eman zion emakumeari mesede bat eskatu zion: norbaitek hartaz galdetzen bazuen, esan ziezaiola bi egun bazeramatzala Donostian. Emakumeak egoki erantzun zion: “hortik inori okerrik ez badatorkio, bai.” Okerra berehala hedatu, ordea. Kartzelatik ihes egiteko saioa ez zitzaion ongi irten, eta Azpeitiko Garmendigainen urkatu zuten Joxe Tejeria 1900. urteko urtarrilean, sei mila lagun bildu bide zituen ikuskizun makabroan. Orduan ere izaten ziren horrelako gertaerak.\nGaur egungo umeek muturra okertzen dute, baina beldur naiz guri bezain surrealista ez ote zaien begitanduko kanta. Gaur egungo albistegietan agertzen dira attitteri mailua jaurtitzen dioten amamak baina, bereziki, amamari iletik tiratzen dioten attitte asko agertzen dira, emazte eta bikotekideak hiltzen dituzten senar eta mutilagunak, edo bikotekide ohiari min ematearren seme-alabak hiltzen dituzten gurasoak. Aste honetan bertan jakinarazi dituzten datuen arabera, ikaskideen irainak eta jazarpena jasaten dituzten haur eta gaztetxoen kopuruak ere biziki kezkagarriak dira. Bortxaren pean bizi gara, surrealismoa egunerokotzeraino.


Albert Canals, hiltegiko albaitari ofiziala | Consumer\nAlbert Canals, hiltegiko albaitari ofiziala\n«Zehatz-mehatz betetzen da hiltegietako MERekin lotutako guztiaren lan-protokoloa»\nBehi eroen gaitzaren ondorioz Europan sartutako araudi zorrotzak eta Espainiara berehala egokitzeak kontrol-protokolo zehatzak aplikatzera eraman du edozein hiltegi. Helburua da kontsumo-katetik gaixorik dagoen animalia oro kentzea, edo gaixo egoteagatik susmagarria dena, baita arriskuko material zehaztuak ere (MER). Hiltegiko albaitari ofizialak, hala nola Albert Canals, kontrol-engranajearen parte dira.\nAlbert Canals, 41 urtekoa, Kataluniako Generalitateko hiltegiko albaitari ofiziala da. Bartzelonako Matadero Viñals Soler S.A.n egiten du lan, eta astean mila behi hiltzen dituzte. Ogibidean daramatzan hamabi urteetan behi espongiformearen entzefalopatiak (BSE), behi eroen gaitzak, nabarmen aldatu du sektorea.\n«Orain, behi-partida batek dokumentazio basatia du», dio Canalsek. «Dokumentazioa eta belarritakoa bat datozela kontrolatzen da banan-banan. Eta, gainera, partida bakoitzak bi baimen ditu: abeltzainarena, baimenik gabeko produkturik ez dela eman esanez, eta albaitariarena».\nBehi-aziendako ustiategi guztiak erregistro ofizialetan inskribatuta daude, kokapenaren datuekin, ustiapenaren, jardueraren edo edukieraren arduraduna, besteak beste. Animalia guztiak bi belarrirekin identifikatzen dira, bat belarri bakoitzean, batek informazioa gal ez dezan askatzen bada. Eta zekor bakoitzak, jaio eta berehala, Behien Nortasun Agiria izanen du. Bertan, bere belarrondoko kode alfanumerikoa, jaioteguna eta jaioterria, sexua eta gurasoen datuak agertuko dira. DIBak bizitza osoan laguntzen dio animaliari, eta ustiategia lekuz aldatzen den aldiro eguneratzen da datu berriak eransten zaizkio.\nDIBko datu guztiak eta dagozkien eguneratzeak SIMOGAN izeneko datu-base nazional batean sartzen dira.\nFernando Pascualek, Asociación Española de Empresas de la Cárn(ASOCARNE) elkarteko idazkari nagusiak azaltzen duenez, Agroinformación atarian argitaratu berri den artikulu batean, “Abeltzaintzako ustiategien erregistro-sistema, animalien identifikazioa, belarritakoak, DIB edo SIMOGAN, oso ondo dabil orain. Sistema guztiz itxia dugu, eta, haren bidez, jakin dezakegu zein den une bakoitzean kaltea eragin duen animaliaren arduraduna, errua egotzi, eta erantzukizun zibil eta penalak eskatu. Sistema hori oso erabilgarria da, adibidez, abereak gizentzeko debekatutako substantziak ematen dituzten edo baimendutako produktu farmakologikoak aplikatzen dituzten pertsona maltzurrak iraganean baino askoz eraginkortasun handiagoz jazartzeko, baina animaliak kontsumorako hiltzera bidaltzen dituzte, legediak aurreikusitako ezabatze-aldien zain egon gabe».\nalbaitari albert canals behi erotu piensos-eu test prioiko


Azken orduetan intzidentzia mailak gora egin du Ondarroan - Lea-Artibai eta Mutrikuko Hitza : Lea-Artibai eta Mutrikuko Hitza\nAzken 24 orduetan 100.000 biztanleko intzidentzia maila metatuak ia hamar puntu egin ditu gora Ondarroan. Hala, atzo [azaroak 30] 605,36ko tasa erregistratu zuen Ondarroak. Datu horrekin, eskualde mailan gune gorrian dagoen herri bakarra da. Lekeition eta Mutrikun, aldiz, intzidentziak behera egin du, eta 317,42an eta 356,21en kokatu da, hurrenez hurren. Azken bi herri horiek gune laranjan egoten jarraitzen dute.\nAtzo [azaroak 30], 7 positibo berri erregistratu zituzten Lea-Artibain; Mutrikun ez zuten kasu berririk atzeman. 5 positibo Ondarroan erregistratu zituzten, eta bana Markina-Xemeinen eta Ispasterren.\nLurraldeka. Araban, Bizkaian eta Gipuzkoan atzo %5,6 izan ziren positiboak; kasu berri gehien Bizkaian erregistratu zituzten (222). Domekatik atzora, gainera, ospitaleratutakoak ere gutxitu egin dira, eta modu apalagoan bada ere, baita ere ZIUn zeudenak.


[Iritzia] «Trumpena» -Iban Zaldua- – Hala Bedi\n> [Iritzia] «Trumpena» -Iban Zaldua-\n[Iritzia] «Trumpena» -Iban Zaldua-\nenero 31, 2017 Hizpidea EnNoticias 0\nAitor dut pixka bat harritzen nindutela Estatu Batuetako presidente berria, Donald Trump, edozein agintari mendebaldarraren parekoa baino ez zela aldarrikatzen zuten ahotsek. Trump, edo Frauke Petry, edo Marine LePen ez direla Hillary Clinton, edo Angela Merkel, edo François Hollande baino askoz ere txarragoak; azken finean, guztiak direla establishment kapitalistaren morroiak, eta halakoen kontrako iritziak milikeria burges txikiak baino ez direla.\nBa nik, kasurako, ez dut sekula sinetsi PP eta PSOE berdin direnik ere, haietako baten alde botoa inoiz eman ez dudan arren. PSOE ez dut gustuko, baina, sentitzen dut, ez dut irensten PP boterean edukitzea bezalakoa denik guztiz. Argi dago PSOEk, bere izen faltsua gorabehera, ez duela inoiz kapitalismoa suntsituko. Baina kapitalismoan egoteko erak eta erak daude, eta niri batzuk gutxiago gustatzen zaizkit beste batzuk baino. Jende gehiagorentzako kalte gehiago ekartzen bide dutenak, hain zuzen ere.\nBa norbaitek espero bazuen Trumpen eskuineko kanpaina “populista” itxura hutsa zela, eta gobernura iritsi bezain pronto “moderatuko” zela, jai dauka. Daraman aste eskasean abortuaren, kontratzepzioaren, ingurugiroaren, ongizate estatuaren, amerindiarren, musulmanen, etorkinen eta errefuxiatuen aurkako zenbait neurri onartu ditu, eta enpresa handien, lobbyen eta konplexu militar-industrialaren aldeko beste hainbat. Tontakeria burges txikiak, alegia.\nProtekzionismoaren itzulerak, Trumpek aldarrikatzen duen moduan, arduratzen nau orobat. Ez globalizazio prozesuaren fan bat naizelako, preseski: orain arte transnazionalek eta potentzia handiek gidatutako bilakaera historiko horren ilunak argiak baino sakonagoak eta zabalagoak iruditzen zaizkion horietakoa naiz. Baina mundu mailako ekonomia kapitalista baten testuinguruan, esperientzia historikoaren arabera behintzat, hesi protekzionisten altxaera orokorra nazio boteretsuenen arteko gerraren atarietako bat izan ohi da: I. eta II. Mundu Gerrak, neurri batean, horren lekuko lirateke. Merkataritza globalari oztopoak jartzen hasten zaizkionean, eskala handiko gerrara ez jotzeko pizgarriak murrizten dira. Argi dago 1945etik aurrerako merkataritza-irekiera etengabeak ez dituela tokian-tokiko gatazken eztanda ekidin, baina nahiko ziurra da potentzia handien arteko gerra zuzenak alde batera uzteko faktoreetariko bat izan dela. Adibide kontrafaktual bat: Estatu Batuek merkataritza mailan irekiago jokatu izan balute Japoniarekin 1930eko hamarraldian zehar, agian ez zen Pearl Harborreko erasoa gertatuko. Eta hipotesi bat: protekzionismoaren gaur egungo ustezko gorakadak, era berean, posibleago egiten du Txinaren eta Estatu Batuen arteko talka bat.\nBaina hauek ere, ziurrenik, kezka burges txikiak besterik ez dira. Badakizue: milikeriak.\nHizpidea: [Iritzia] "Trumpena" -Iban Zaldua-\n← Operacion ICE, «manual de uso de montaje policial»\n[Iritzia] «Euskara edonorentzat» – Patxi Goenaga – →


Euskal dantzen mapa — dantzan.eus\nHemen zaude: Hasiera › Hemeroteka › Euskal dantzen mapa\nEuskal dantzen mapa\nOier Araolaza dantzari, kazetari eta antropologoak euskal dantzaren historia oparoa laburbildu du Etxeparek argitaratzen duen dibulgazio liburuan.\nEuskal dantzari buruzko “mapa” dela dio Oier Araolaza dantzari, antropologo eta kazetariak (Elgoibar, 1972). Etxepare Euskal Institutuak eskatuta, Euskal Dantza dibulgazio liburua idatzi du. Euskal Kultura Sailaren barne eta Euskal Kultur Erakundearekin adostutako partaidetzari esker, euskaraz, gazteleraz, frantsesez eta ingelesez kaleratu du institutuak aipatu obra. Euskal dantzaren joerak, azken urteetako bilakaera nahiz dantzen egutegi bat bildu ditu elgoibartarrak. “Ideia da ikuspegi panoramiko bat eskaintzea euskal dantzaren inguruan, azken batean argazki bat izaten saiatzen da”, azaldu du autoreak. Liburua Etxepareren webgunean deskargatu daiteke dohainik, PDF formatuan.\nNeguko festa eta erritual ohiturekin abiatzen da liburua. “Gaur egun ematen du Vivaldiren lau urtaroak direla nahitaezkoak urtea banatzeko, baina egia esan duela oso gutxira arte euskaldunentzat eta Europako biztanle gehienentzat uda eta negua baino ez zeuden”, zehaztu du Araolazak. “Festei dagokienez, nahiko\nongi bereizten dira bi aro horiek. Badaude erritual batzuk negukotzat jo ditzakegunak, eta bestetik, udarakoak ditugu”.\nAnimen gaua eta Domu Santu egunarekin hasten dira neguko festak, eta Hausterre asteazkena bitartean irauten dute, Euskal Herrian eta baita Europako mendebalde osoan ere. Animen gauaren ospakizuna denbora gutxian utzi eta ahaztu egin da Euskal Herrian, baina festa horren bertsioetako bat berreskuratu da: Halloween. “Halloween hitzak ez du besterik esan nahi: anima guztien gaua. Egia esan kalabazak hustu eta kalabazekin jendea beldurtzen ibiltzea bezalakoak oraintxe arte egin dira Euskal Herrian”, dio egileak. Herri gehienetan 90. hamarkadara arte iraun zuen egun estatubatuartzat jotzen den erritua: “Gazteek egiten zuten festa bat zen, normaltasun osoz bere aurreko belaunaldiak eta aurrekoak urteetan egin izan zuten bezala”.\nNeguko festen hasiera markatzen du Animen gauak, eta neguko festetan behin eta berriz errepikatzen diren hainbat erritual hasten dira egun horretan, mozorrotzea eta erronda esaterako. Gazte koadrilak elkartu, eta baserriz baserri, etxez etxe kantuan eta dantzan abiatzea da erronda. Eta Olentzero egunean edota inauterietan oso ohiko da. Dantza ez da falta neguko ospakizunetan, eta are gutxiago inauterietan. Zuberoako maskaradak, Abaltzisketako txantxoak, Lesakako Goitarrak eta beste hainbat dantzari aurki daitezke epe honetan. Udan, berriz, ezpata-dantzari, trokeo-dantzari eta soka-dantzariak dira nagusi.\nPirinoetako dantzariak Euskal Herria “Pirinioetako gailurretan kantatzen eta dantzatzen duen herria” dela esan omen zuen Voltairek behin. Baina Araolazaren iritziz, “gastatu arte” erabili da esaldia, eta horren inguruan bada kontraesanik. “Zenbait ekitaldi garrantzitsuetan badirudi behar beharrezkoa direla dantzak, baina gero gure egunerokoan eskaintzen diogun arreta, babesa eta laguntza ez datoz bat beste ekitaldiei aitortzen diogun garrantziarekin”, dio. Desoreka oso nabarmena da idazlearen ustez; izan ere, ekitaldi garrantzitsuetan dantzan dabiltzan dantzariak ez daukate modurik profesionalki dantzan aritzeko. “Pirinioen bi aldeetan ez, Pirinioetatik oso gora joan beharra daukate gure dantzariek dantzan jardun eta dantzatik bizi ahal izateko”.\nEuskararen inguruan bezala, euskal dantzen jatorriaren inguruko mitoak ere badira. “Ematen du euskal dantza ere, euskal hizkuntza bezala, oso desberdina dela, bere inguruko auzoetako dantzetatik erabat pareka ezina dela”. Baina ez da hala. “Euskal folkloreak Europako mendebalde osoan dauden beste dantza tradizionalekin izugarrizko antzekotasunak ditu. Ez gara gai esateko noiz eta nola sortu ziren, baina nabarmena da euskal dantzak oso ondo txertatzen direla Europako testuinguru koreografiko tradizionalean”, dio Araolazak. Esaterako, ezpata-dantza Euskal Herriko dantza sinbolikotzat hartu izan da, baina Europa osoan badira antzekoak.\nEgileak “lehengusu-lehengusina” gisa aipatzen ditu bi tradizioak, hala ere, nork bere ezaugarri propioak dituela azpimarratzen du. Euskal Dantza liburuan dioenez, “euskaldunek beren kulturarekiko erakutsi duten atxikimenduari esker, tradiziozko dantza errepertorio aberats eta ikusgarriak iraun du Euskal Herrian, eta gizarte aldaketei egokitu ahal izateko bere burua berritzen asmatu du”.\nEUSKAL SORKUNTZAN BARRENA\nEuskal sorkuntzari buruzko informazio eguneratu, erakargarri eta sendoa eskaini nahi du Etxepare Euskal Institutuak, eta horretarako Euskal Kultura Saila eratu du erakundeak. “Gure hizkuntza eta kultura munduan barrena zabaltzeko ahalegin horretan, liburu-sorta bat sortzea izan da gure lehenengo lanetako bat”, argitu du Aizpea Goenaga Institutuko zuzendariak. Hamabi dibulgazio liburu biltzen ditu bildumak, eta horietako bat da Oier Araolazaren ‘Euskal Dantza’.


Booktegi, e-liburuak euskaraz | Azkue Fundazioaren Egunkaria\nEuskarazko liburu elektronikoak jasotzen dituen plataforma iritsi da gurera. Booktegik liburuak deskargatzeko aukera ematen du. Eta, gainera, dohainik! Euskarazko literatura gugandik gertuago eta eskuragarriago.\nSortzaileen esanetan, “euskal munduan dauden bi gabezia aukera bihurtu nahi ditu Booktegik”. Batetik, euskarak bere tokitxoa konkistatu behar duen beste esparru bat sortu da. E-liburuen munduan euskararen presentzia bermatu behar dela uste dute. Horretarako, liburuak gehien erabiltzen diren hiru formatu elektronikoetan deskargatzen ahalko dira.\nBestetik, merkatuan dauden liburu eta idazlanei bestelako bide bat eman nahi zaie irakurriak izan daitezen. Berriz ere, argitara ateratzeko, nolabait. Horrekin batera, lan berrientzako espazioa ere izanen da.\nLiburuak nola eskuratu\nErabiltzaileak ez du zertan izena eman Booktegin, baina harpidetzeko aukera badago. Hauek plataformak dituen liburu berrien inguruko buletinak jasoko dituzte.\nIrakurleak nahi duen liburuaren azalean sakatu eta fitxategia hiru formatu ezberdinetan aurkituko du: PDFa, MOVI eta iPub.\nLiburuak nola argitaratu\nHasteko, testua info@booktegi.eus helbidera bidali beharko da. Kalitate-baldintzak betetzen baditu, weborrian eskegitzeko bertsioa prestatuko dute.\nBehin argitaratuta, harpidedunek eta Twitter eta Facebookeko jarraitzaileek liburuaren berri izanen dute.\nZer aurkituko dugu Booktegin\nErreportajeak, literatura klasikoa, antzerkia, literatura garaikidea, itzulpen literarioak, poesia, filmak, kazetaritza liburuak edo musika bildumak aurkituko ditugu Booktegiren bildumean.\nPlataformak, esaterako, Estitxu Zabalaren Emakumeak eta arrauna erreportajea azpimarratzen du, emakume arraunlariei buruzko monografikoa. Horrekin batera, literatura klasikoan Patxi Salaberriak egindako Axularren Geroren edizioa topa dezakegu: “Batetik, bisualki erakargarria behar zuen moldaketa berriak, oro har faksimila bezain nekezak gertatzen baitira begientzat kaleratutako edizio trinkotuak, eta, bestetik, egungo hizkuntza estandarrera ahalik gehien hurbilduaz paratua”.\nbilduma biltzaile booktegi e-liburu ebook eliburu euskara euskaraz liburu liburuak


«Nazioarteko informazioa lehen baino gehiago landuko dugu»\nKatalanezko 'Vilaweb' hedabide digitala 25. urteurrena ospatzen hasi da. Partalek azaldu duenez, barneko estilo liburua paperean argitaratuko dute laster. Azkeneko asteetan harpidedun ugari bereganatu dituzte.\nElkar laguntza ekonomikoaz\nBideo jokoen kontsumoa %65 baino gehiago hazi da munduan\n'Animal Crossing: New horizons' eta 'Call of Duty: Warzone' jokoek arrakasta handia lortu dute. Game Erauntsia elkarteak aurrerapausoak eman nahi ditu euskarazko 'streaming'-etan\nEuskal zinema eta zinema euskaraz, sarean sakabanatuta\nPlataforma bateratu baten faltan, gaurko eta atzoko filmak bilatzeak pazientzia eskatzen du. Hala ere, badaude filmak euskaraz ikusteko aukera batzuk\nHil osteko bizitza birtuala\nErrealitate birtuala umorearen bidez landu du 'Upload' telesailak. Greg Danielsen lan berria da, zeina 'The Office' eta 'The Simpsons' klasikoetan aritu den.\nErotikaren mataza, giltzapean\nItxialdiak asko murriztu du pertsonen arteko kontaktua, eta eraldatu egin ditu harreman erotikoak. Sextinga, masturbazioa edo, batera bizi direnen kasuan, jolas erotiko berriak dira kitzikapen tresna posibleetako batzuk.\n«Brasilgo inauteririk politenak kalekoak dira»\nBrasilgo Campinasko Unibertsitatean egiten du lan Adrianek. Hiri horretakoa du senarra, eta han jaio ziren haien hiru seme-alabak. Askotariko ikerketak egin ditu landareen nutrizioari buruz.


Gazteen III. Foroa Bizkaia Iraunkorraren alde - Bizkaia 21\n2019ko abenduaren 10a. Bilboko Ingeniaritza Eskola II\nIraukortasuna LH-ko ikasketak egiten dituzten pertsonei hurbiltzea.\nGazteen artean eztabaida esparru bat zabaltzea ingurumen iraunkortasunaren inplikazioari buruz haien etorkizuneko lan eremuetan.\nAdituak eta arduradun politikoak gazteekin harremanetan jartzea, hain zuzen ere, enpresen iraunkortasunean aurrera egiteko ahalbidetzen dituzten proposamenak bilatzeko.\nAteratzen diren proposamenak aurrera eramatea: bai zentruetan, bai kanpoan jarraipena emateko.\nBizkaiko Lanbide Heziketako zentroen ordezkariak.\nBizkaiko Foru Aldundiko Iraunkortasuna eta Ingurune Naturala Zaintzeko saila eta Eusko Jaurlaritza, INGURUGELA delarik koordinazioaren ardura duena.\nIngurumen aldetik ekitaldia iraunkorra\nForoa antolatzean eta egitean ingurumen aldetik ekitaldia iraunkorra izan dadin lanean ari gara. Erronka Garbia ziurtagiria lortzeko lanean buru-belarri gaude. Ziurtagiri horrek aitortzen ditu ekitaldiek ingurumenean eragin ditzaketen inpaktu negatiboak minimizatzeko asmoz diseinuan eta antolakuntzan ingurumen-neurriak txertatzen dituzten ekitaldiak. Konpromiso horri heldurik, parte hartuko duten zentro guztien lankidetza espero dugu, guztion artean ekitaldi jasangarria gauzatu dezagun.


Obra handia - Pasaia\nObra handia egiteko lizentzia behar dute solairu berriak, handitzeak edo aldaketak egiteko obrek, eta eraberritzeko eta sendotzekoek (Ordenantza orokorreko 31.2. artikulua).\nProiektu teknikoaren (oinarrizkoa edo egikaritzekoa) bi kopia, teknikari gaituak sinatua eta dagokion elkargo ofizialak onartua.\nEtxegintza- eta etxebizitza-estatistikako galdera-sorta, behar bezala beteta.\nBide publikoan obra bitarteko lagungarriak jartzeko beharrezko agiriak.\nBide publikoan merkantziak, obra-hondakinak, lurra, area, eraikuntza-materialak, hesiak, aldamioak, edukiontziak eta abar utzi behar izanez gero; bide publikoa okupatzeko lizentzia eskuratu behar da.\nEraikinetako telekomunikazio-zerbitzuetara sarbidea izateko azpiegitura komunei buruzko 1/1998 Errege Dekretu-legearen arabera, obra-lizentzia emateko, azpiegitura mota horiek definitzen dituen proiektu teknikoa aurkeztu behar da.\nHau izapidetzen duen sailak izapideak ongi kudeatzeko behar den beste edozein agiri biltzeko eskubidea izango du.


2011ko abenduaren 12an, honako hau argitaratu zen Euskal Herriko Agintaritzaren Aldizkariko 233. zenbakian: 233/2011 Dekretua, azaroaren 15ekoa, Euskal Autonomia Erkidegoko nekazaritza, arrantza eta elikaduraren sektoreetako elkarte eta federazio profesional eta enpresarialei zuzendutako laguntzei buruzkoa («Elkarteak» programa).\nDekretu horretako 8.6 artikuluan ezarritakoaren arabera, sailburuaren agindu baten bidez erabakiko da urtero zer eperen barruan aurkeztu behar diren laguntza-eskaerak, zer irizpide aukeratuko diren 7.1 artikuluan ezarritakoen artetik, zein den sektore bakoitzerako (nekazaritza, arrantza, elikagaigintza) aurrekontu-esleipena, eta zer diru-laguntza eman daitezkeen gehienez ere diruz lagun daitezkeen 5. artikuluko gastu hauetarako: a) ordezkaritza-zereginak betetzeari dagozkionak, b) funtzionamenduaren gastu arruntak, c) izaera esperimentala duten jarduerak eta azterlanak egiteari dagozkionak eta d) nekazaritza, arrantza eta/edo elikadurari buruzko azokak eta lehiaketak antolatzeko egindakoak.\nEuskal Autonomia Erkidegoko 2015. urteko aurrekontu orokorrak onartzen dituen abenduaren 23ko 5/2014 Legeak bideratuta ditu deialdi honetarako aurrekontuak.\nLehenengoa.– 1.– Agindu honen helburua da: Euskal Autonomia Erkidegoko nekazaritza, arrantza eta elikaduraren sektoreetako elkarte eta federazio profesional eta enpresarialetarako laguntzen deialdia egitea, 2015. urtean. Laguntza horiek azaroaren 15eko 233/2011 Dekretuan ezarritakoak dira (Elkarteak programa).\nZazpiehun eta berrogeita hamabost mila hirurehun eta hirurogeita hamahiru (755.373,00) euro erabiliko dira guztira horretarako, 2015. urtean, Euskal Autonomia Erkidegoko Aurrekontu Orokorretan ezarritako aurrekontu-kredituaren arabera. Honela banatuko da diru-kopuru hori:\n– Arrantza-sektorerako: ehun eta laurogei mila hirurehun eta hirurogeita hamahiru (180.373) euro.\n2.– Sektore bakoitzerako emango diren diru-laguntzen zenbateko osoa ez da izango artikulu honetan finkatutako diru-kopurutik gorakoa, edo, indarrean dagoen legeriari jarraituz, kredituen arteko loturarik edo aurrekontu-aldaketarik badago, lehengoa eguneratuta sortutako diru-kopurutik gorakoa. Egoera hori Euskal Herriko Agintaritzaren Aldizkarian argitaratuko da, Ekonomiaren Garapen eta Lehiakortasun Saileko Zerbitzu zuzendariaren ebazpen baten bidez, diru-laguntzak esleitu baino lehen.\nf) Zuzendaritza-organoetan dagoen emakume-ehunekoa (% 10eraino).\n2.– Lehenengo atalean ezarritako gehieneko diru-kopurua ez bada nahikoa aurkeztutako eskaera guztiei erantzuteko, diru-laguntza proportzionalki banatuko da sektore bakoitzeko onuradunen artean, harik eta funtsak erabat agortu arte. Sektore bakoitzaren barruan diru-laguntza sobera badago, soberakin hori gainerako sektoreei esleituko zaie, harik eta soberakina erabat agortu arte. Ehunekotan neurtuta aurrekontu-beharrik handienak dituenari emango zaio lehentasuna.\nHirugarrena.– Euskal Autonomia Erkidegoko nekazaritza, arrantza eta elikaduraren sektoreetako elkarte eta federazio profesional eta enpresarialei zuzendutako laguntzei buruzko azaroaren 15eko 233/2011 Dekretuan («Elkarteak» programa) ezarritako diru-laguntzak jaso ahal izateko, honako baldintza hauek bete beharko dira:\nLaugarrena.– 1.– Diru-laguntza eskaerak egiteko, aipatutako dekretuko I. eranskineko inprimaki arautuak aurkeztu beharko dira, 8. artikuluan eskatutako dokumentazioarekin batera.\n2.– Diru-laguntza eskaerak Eusko Jaurlaritzako Ekonomiaren Garapen eta Lehiakortasun Sailaren bulegoetara bidali behar dira (Donostia kalea 1, Vitoria-Gasteiz), edo Herri Administrazioen Araubide Juridikoaren eta Administrazio Prozedura Erkidearen Legearen 38.4 artikuluan ezarritako beste edozein bidetatik aurkeztu. Sektore bakoitzak dagokion zuzendaritzara bideratu behar ditu eskaerak:\n3.– Aurkeztutako eskabideak akatsen bat badu edo behar bezalako zehaztasunak ematen ez baditu, edota baldintza guztiak betetzen ez baditu, errekerimendu bat egingo zaio interesdunari, akatsa zuzentzeko edo erantsi beharreko agiriak eransteko hamar eguneko epearen barruan. Adieraziko zaio, horrela egin ezean, atzera egin duela ulertuko dela, eta ebazpen bat egingo dela, Herri Administrazioen Araubide Juridikoaren eta Administrazio Prozedura Erkidearen Legearen 42. artikuluak ezarritakoari jarraituz.\nBosgarrena.– Azaroaren 15eko 233/2011 Dekretuan («Elkarteak» programa) aurreikusitako laguntzak eskatzeko epea hamabost egunekoa izango da, agindu hau Euskal Herriko Agintaritzaren Aldizkarian argitaratu eta hurrengo egunetik aurrera.\nSeigarrena.– Dagokion zuzendaritzak, eskaera jaso duenak, izapidetu, ebatzi eta ordainduko ditu laguntza-eskaerak, azaroaren 15eko 233/2011 Dekretuaren 9. eta 11. artikuluetan ezarritakoari jarraituz.\nZazpigarrena.– Aurrez aipatutako dekretuaren 5. artikuluan adierazitako gastuak lagundu ahal izango dira diruz 2015ean, honako zenbateko hauekin:\na) Ordezkaritza-zereginak betetzeko gastuak: % 90 gehienez ere.\nb) Funtzionamendu-gastu arruntak: gastuen % 50 gehienez ere. Hala ere, zenbait funtzionamendu-gastuetan 50 eurotik gorako ordainagiriak (BEZa barne) baino ez dira hartuko diruz lagundu beharrekotzat: bulegoko langileen gastuak, bulegoen alokairua, aseguru-primak, garbiketa- eta erkidego-gastu orokorrak, bulegoko materiala, argitalpenetako kuotak, kontserbazioa eta konponketak.\nc) Ikasketa-gastuak eta ekintza esperimentalen gastuak, gehienez ere % 100.\nd) Azokak eta ekitaldiak antolatzeko gastuak, % 100 gehienez ere.\nZortzigarrena.– Hona hemen diru-laguntzen gehieneko zenbatekoak, kontzeptu jakin batzuetarako:\na) 75.000 euro, Autonomia Erkidego, Estatu eta Batasunaren eremuetan bazkideen interesak defendatzeko eman eta aitortu zaizkien ordezkaritza-zereginak betetzeari dagozkion gastuetarako.\nAgindu honek amaiera ematen dio administrazio-bideari, eta, beronen aurka, aukerako berraztertzeko errekurtsoa aurkez dakioke Ekonomiaren Garapen eta Lehiakortasuneko sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo aurrera; edo bestela, zuzenean, administrazioarekiko auzi-errekurtsoa aurkez daiteke Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean, agindua EHAAn argitaratu eta hurrengo egunetik aurrera.


Ethazi – CIFP EMILIO CAMPUZANO\nKalitatearekiko eta iraunkortasunarekiko konpromisoa\nXedea, ikuskera eta balioak\nErdi Mailako zikloak\nBIM lankidetza ikasgelan\nErronketan oinarritutako ikasketa metodologia kolaboratibo berri batean lan egiten egon gara 2015 urtetik, ETHAZI izenekoa. Berrikuntza pedagogikoa ikastetxeko helburu estrategikoetako bat da, gure xede, ikuskera eta balioetan adierazten dugun moduan. Ikaskuntza kolaboratiboa talde txikietan oinarritutako metodo didaktikoa da. Taldekide bakoitzak berak eta bere ikaskideek ikasitakoa ahalik eta gehien maximizatzen laguntzen du. Ikaskuntza kolaboratiboa sustatzeko arrazoiak honako hauek dira:\nIkasleen adimen interpertsonala garatzen laguntzen du.\nIkaskuntza-komunitate kooperatiboa sortzen du. tHoni esker, ikasleek euren ikaskideekin batera ikasten dute. Ezagutza indibidualak talde-ezagutza aberasten eta handitzen du.\nIkasleak elkarri laguntzen dira, elkartasuna eta eskuzabaltasuna handituz. Hasiera batean eraginkorrago izateko elkarrekin lan egiten zuten ikasleek afektibitate-harreman sakonagoak garatzen dituzte geroxeago. Hala, herritar konprometituak bilakatzen dira, euren ikaskideen bizitza hobetzen laguntzeko prest.\nIkasten ikasi: garapen kognitiboan zein ikaskuntza prozesuan eta estrategietan arreta jartzen dugu, ikasleak prozesu honen protagonistak izan daitezen.\nIkaskuntzarekiko motibazioa handitzen da, hauxe da, ikasleak gehiago ahalegintzen dira garrantzitsutzat eta baliagarritzat hartzen dituzten ikaskuntza helburuak lortzeko.\nIkasleek errazago aurkitzen diote zentzua ikaskuntza-prozesuari, gogotsuagoak sentitzen dira eta klaseak gehiago gozatzen dituzte.\nMetodologia honi bultzada bat emateko asmoz, ikasturte honetan Ethazi taldea sortu dugu familia profesional guztietako irakasleekin. Haien laguntzarekin eta irakasleen inplikazioarekin, 70 erronka berri garatzea espero dugu.\nPlaza Santos Juanes, 7\nAtxuri - 48006 BILBAO.


Trans-Jokoak: Best Free Shemale Joko Plataforma\nTrans Jolasak: Play, Gaur Egun,!\nZer da, gamers? Espero dut nik, nolabait, estropezuka honetan sartu helmuga delako ari zaren buruzko beavers batzuk shemale joko ontasuna. Albiste handia da, bada, hau ez da kasua da hori egiteko gai gara ematen dizu, zehazki, eskubide hori hemen Trans Games! Gure zenetik, egin dugu ardatz, gure ahalegin kolektibo onena sortzeko datu-basea ezagutzen gizon hori dauka joko hau zehatza domeinua., Ez da erraza izan bidea oinez behera, baina guk benetan uste bada, hau da, gauza mota hori lortzen duzu zoriontsu arteko hankak, oso toki gutxi dira gai izango asetzeko nahi duzu gara. Ikus, denean bultza dator shove, garrantzitsua da bat infernua bat asko transexual joko ontasuna, zure bizitzan ari bada adikzioa femboys eta sissies. Liluragarria honi buruz gauza ataria da, ari gara, oso espezializatuak, eta horrek esan nahi du, zer lortu duzu hemen da neurrira egindako zure plazer., Ez dugu beste akats buruz adieraziz zer buruz ari gara eta, ondoren ematen duzu onena onena, orduan, trans-joko dibertigarria. Beraz, hori kontuan izanda, prest zaude bat hartu murgiltzen sakona amaiera eta zure esku batzuk benetan epiko joko ontasuna? Sortu zure kontua orain eta hasi jolasten berehala!\nBisita Trans Jokoak free\nGarrantzitsuena, hori behar dut, jakinarazten dizugu joan aurretik edozein sakonagoa da, izan ere, Trans Jokoak free to play helmuga. Hori da – ez duzu ordaindu behar digu ezer lortu ahal izateko sartzeko zer egin behar dugun! Parte da gure sistema bizkarra emanez denek han nahi duen kalitate goreneko helduen material eta ez du nahi izatearen arriskua exekutatzen scammed prozesuan., Kontuan izan garen bitartean free to play da, horrek ez du esan nahi ez direla edozein ordaindu irabazteko elementu barruan: hub hau da 100% eskainitako emanez jokoak nahi duzun none bullshit litzaidake normalean aurkitu puntuz Interneten inguruan. Gure konpromisoa behar duzun da saioa hasi duzu hemen, benetan ari zaren lortzean zer nahi duzu eta ez gutxiago. Arreta gara oso sakon buruz handiena folks onena joko fun ahalik eta ezer ez gelditzeko mantentzeko leku hau edonori zabalik eta guztiek., Gure doako sarbidea ereduaren inguruan izango da denbora luze bat etorri, eta ari gara konbentzitu zenbaki bat deiturikoak lehiakorra helmuga hartuko antzeko bat hurbiltzen digu. Taldea, Trans Jokoak itxura aurrera etorkizuna non edonork, eta denek lortu ahal izango porno jokoak nahi dute, edozein arazo gabe inolako!\nLortu sinestezina grafikoak gaur\nBeste gauza bat nabarituko duzu buruzko joko artxiboa hemen Trans Jokoak, hain zuzen begiratzen dute erabat fantastikoak. Maite dugu kalitate ona errendatzen, eta hire onena pertsona, enpresa sortzeko gure grafikoak. Ikus, denean bultza dator shove, garrantzitsua da emateko gai izan folks han zer nahi dute, eta guztiok, hori da, maila ona porno joko dibertigarri horretan, ez duzu beste inon., Esan dut lehen, eta berriro esango dut: maite dugu gai izatearen ideia aurkezten dituzten pertsonen sarbidea onenetako smut inguruan, eta gai izan nahi duzu aurkezteko izar batekin datu-basea goodies hori izango duzu tiro sokak behin eta berriro. Ez desbideratu bidea gozoak shemale porno: leku hau du estalita, orduan, gehien ikusmen izar eduki han ere! Esan gabe doa da Trans Joko hau luze garraiatu eta jende gehiago sinatu duten sarbidea lortzeko gure material, hobeto., Ez duzu nahi izango, parte hartzen duten handienak azken eta batera porno joko ekintza? Jakina, ez duzu! Beraz, stop denborarik galdu azpi-par helmuga hori ezin duzu egin cum.\nSaiatu guztiak oraintxe\nAdos lagun: nik uste dut hori besterik ez buruz ez da niretzat eta etorkizunean zer Trans Jokoak guztiei buruz. Ahal duzun bezala, ziurrenik, esan, maite dugu eman ahal izatea gamers han sartzeko gure porno joko ataria, eta ari gara konbentzitu aurrera joan, ikusten ari zaren joan bat infernua bat asko handia joko ekintza datozen zuzen, gure datu-basea. Horrek esan nahi du, bada, maite duzun shemales, tranpak, trannies, gurutze armairuak eta beste, hala nola, gizabanako – lortu dugu saucy jokoak nahi duzu egin jizz baino gehiago eta gehiagoko berriro., Eskerrik asko batera datozen eta mesedez, gogoratu utzi denek ezagutzen ari gara, bat eta bakarra leku bisitatu behar duzu, handia joko zorion. Hau da, beroa transexual interaktiboa aisialdi gustuko zein jende gehienak soilik amets. Oh, eta guztiak doan ere – zer begira!


Debagoiena eraldatzen - Bereziak - Goiena.eus\nZelako Debagoiena gura dugu etorkizunean? Zer nolako erronkei erantzun beharko diegu? Informazio gehiago: www.debagoiena2030.eus\nDigitalizazioa: mehatxu ala abagune?\nUxue Igarza aza 20 Debagoiena\nTeknologia berriak baliatzea geroz eta ohikoagoa da gure egunerokotasunean, eta COVID-19aren pandemiak argi utzi du hori: telelana, online eskolak, bideo deiak… Iñaki Lakarra Mondragon Unibertsitateko irakasleak egin du egungo egoeraren analisia, eta batez ere, Debagoieneko industrien eta enpresen errealitatea aztertu du.\n'Basojakintsuak' eta basogintza akademikoa Euskal Herrian\nMarkel Arriolabengoa aza 17 Debagoiena\nUdazkenak protagonismo berezia ematen die basoei. Izan negu gorria hasi baino lehen, kolore gorriz apaintzen direlako inguruak, izan onddo eta perretxikozaleek otzarak betetzeko aukera aparta izate...\nIbon Antero aza 09 Debagoiena\nLanaren etorkizuna eta etorkizuneko lanaren inguruan arreta eta hausnarketa ugari dabil azken urteotan. Eraldaketa sakonak izaten ari da jada lan mundua –etorkizuna "orain" da– eta naba...\nDebagoiena, trantsizio energetikoari heldu nahian\nUxue Igarza aza 02 Debagoiena\nXabier Lizaur Beitia aza 05 Debagoiena\nOrain dela pare bat aste, online saio batean, lurraren biokapazitatearen inguruan jardun genuen. Sortu dugun bizi eredu honetan, lurrak eman diezazkigukeen baliabideak baino gehiago behar ditugu. D...\nIker Agirre urr 27 Debagoiena\nParte-hartzea protagonista, 'Debagoiena eraldatzen' sortako lehenengo alean\nUxue Igarza urr 19 Debagoiena\nElena Herrarte urr 20 Debagoiena\nDebagoiena 2030 ekimena aurkeztu dugu berriki sektore eta izaera anitzeko eskualdeko hainbat eragilek. Garapen komunitarioan sakonduz, eskualdearen eraldaketa sustatzeko bokaziotik abiatuta gorpuzt...\nEskualdeko kooperatiben gizarte eraldaketa bokazioa aro berriaren aurrean\nAritz Kanpandegi 2019 aza 22 Debagoiena\nAberastasuna sortu eta banatzeko orduan eredu aitzindaria eratu dute kooperatibek, bai mundu zabalean, baita gure eskualdean ere. Baina diferentzial kooperatiboa ez da hor amaitzen. Eredu kooperati...\nMiren Arregi 2019 aza 16 Debagoiena\nEtengabe entzuten dugu etorkizunak erronka konplexuei erantzun beharra ekarriko duela. Etengabe ikusten ditugu komunikabideetan, erronka global horiei munduko beste tokietan emaniko erantzun eredug...\nNagore Iñurrategi 2019 aza 10 Debagoiena\nAmaia Etxaberi irakurri nion entzutearen garrantziaz atal honetan bertan eta entzutea ari dela izaten lehenengo urratsa eraldaketako gakoak identifikatzeko. Ahots aniztasunari leku ematea eta denok...\n'Debagoiena Eskualde Batua', erreportajea\nMiren Arregi 2019 aza 08 Debagoiena\nDebagoiena eta injustizia klimatikoa\nLander Jimenez 2019 urr 31 Debagoiena\nAzkenaldian asko hitz egiten da pertsonen mugimendua murriztu nahi duten harresien gainean. Herri industrializatuen aberastasuna bermatu nahi duten harresiak dira horiek, baina betaurreko ekonomiko...\nAmaia Etxabe 2019 urr 27 Debagoiena\nXabier Madariaga kazetariak gidatzen duen Ur Handitan saioa izan genuen beste aste batez ETB1en astearte gauean. Aste honetako programa Aralarko artzain gazteei –edo geratzen diren artzainei&...\nSistema sozialak irizpide ekologikoak behar ditu\nAimar Uribesalgo 2019 urr 23 Debagoiena\nMundu mailako krisi ekologiko baten barneraturik gaudela esatea ez da gauza berria, eta gaiak orain hartu duen protagonismoa arbitrarioa da, hein batean.\nJulen Iriondo 2019 ira 30 Debagoiena\nPlastikoa, bidelagun eta etsai\nMiren Arregi 2019 ira 23 Debagoiena\nAdinkeria, diskriminazio modu ohikoenetan hirugarrena\nJulen Iriondo 2019 ira 13 Debagoiena 1\nIndustria sektorearen erantzunkidetasuna lehen sektorearekiko\nJulen Iriondo 2019 uzt 22 Antzuola\nTalde solasaldia Goienan, Debagoieneko Berrikuntza Plataforma Irekiak bultzatuta\nMiren Arregi 2019 uzt 18 Debagoiena\nAldaketa, etxetik hasita\nAmaia Txintxurreta 2019 uzt 15 Aretxabaleta\nHerriko merkataritza: partida ez dadila amaitu\nJulen Iriondo 2019 uzt 08 Debagoiena\nAmaia Txintxurreta 2019 eka 28 Bergara Oñati\nJulen Iriondo 2019 eka 25 Debagoiena


Arlo guztietan ezin hobea\nHemen zaude: Sarrera » Azpeitia » Liburuak » Santi Lazkano » Arlo guztietan ezin hobea\nSanti familiarekin. Behean, eskubian, senideetan txikiena.\nAnaia maitagarria, edo gazteena zelako maitatuena, berezia, geldirik egoten ez diren horietakoa.\nSenar ona eta alabentzat munduko aitarik onena. Bere ogibidea zela medio, urte askoan etxetik kanpo denbora ugari igaro beharra tokatu zitzaion arren, etxean zegoenean familiarekin egoten eta gozatzen zekiena.\nLagun eta kide leiala, hitzekoa, laguntzeko prest zegoena.\nTxirrindulari ona, langilea eta saiatua, bizikleta gainean taldekideen babesik epelena jaso eta aurkariei errespetua sorrarazten ziena. Behin lehia amaituta, guztien laguna zen hurbileko pertsona. Heldu nahi zuen helmugara iristeko egitekoak garbi zituena eta horietan zentratuta, atzera egingo ez zuena.\nPertsona aurrerakoia, iniziatibaduna, beti egitasmo berriak buruan zituena eta horietan sinestuz aurrera egiten zekiena. Inguruko jendea inplikatzen eta lanean gustura sentiarazten ezin hobeto asmatzen zuena.\nHalakoxea izan zen Santi Lazkano txirrindulari ospetsua. Datozen orrietan aipaturiko ezaugarriak sakontzeko ahalegina egingo dut, bere sendikoek eta lagunek kontaturiko esperientzietatik abiatuta; Santiren bizitza berreraikitzeko saiakeratxo bat baino ez da hau, haren heriotzaren 25. urteurrena bete berri den honetan, falta arren presente jarraitzen duen pertsona izaten asmatu zuelako.\n38 urtetako zertzeladak\nJabier Zinkunegi, laguna\nTxirrindulari ona eta langilea\nHeriotza bi gurpilen gainean


Emakume aitzindariak - Bizkaiko Hitza\n2019, azaroak 01 Asteburuko proposamena 522\nIdazlea. Azkoitian jaio zen (Gipuzkoa), 1782ko ekainaren 6an. Umezurtz geratuta, Juan Antonio Mogel osabak hartu zuen bere kargu. 22 urterekin, Ipui onac liburua argitaratu zuen. 1817an, Bilbora joan zen. Han bizi izan zen hil arte (1854). Bilboko egoera sozial eta politikoa aztertzen duten bertso tankerako lanak argitaratu zituen. Itzulpengintzan ere aritu zen.\nEkintzailea eta filantropoa. Bilbon jaio zen, 1818an. Alargunduta oinordetzan hartutako aberastasuna kudeatu zuen. Diru ugari inbertitu zuen behartsuen bizi baldintzak hobetzeko proiektuetan. Emakume langileei, neskameei eta prostitutei zuzendutako gau eskola bat zeukan elkarte bat sortu zuen. 1900. urtean hil zen, eta dohantza ugari utzi zizkion Bilbori.\nEkintzailea eta maistra. Nizan jaio zen (Frantzia), 1857an, eta 1894an iritsi zen Bilbora, senarra hilda eta ekonomikoki lur jota. Andereñoen akademia anglo-frantsesa eratu zuen, oinarri pedagogiko berritzaileekin. Horacio Etxebarrietarekin batera, ikasle gehiago hartu ahalko zituen beste eraikin bat zabaldu zuen. 1945ean hil zen, Lizarran (Nafarroa).\nAdelina Mendez de la Torre\nMaistra eta pedagogoa. Asturiasen jaio zen (Espainia), 1871n. 1897an Bilboko Kontxako eskolan hasi zen lanean. Eskubide berdintasuna lortzeko lehen urratsa emakumeen heziketa hobetzea zela aldarrikatu zuen. Eskola didaktikari buruzko liburuak eta artikuluak argitaratu zituen. Frankismoak bota egin zuen irakaskuntza araututik. 1960an hil zen, Bilbon.\nMugimendu feministaren aitzindaria. Donostian jaio zen, 1873an. Maistra lanetan aritu zen Bilbon. Hainbat kolaborazio idatzi zituen prentsan. Ernaltzen ari zen mugimendu feministaren aldeko lanean nabarmendu zen. El pensamiento femenino aldizkaria argitaratu zuen. Asociacion Nacional de Mujeres Españolas eratzen lagundu zuen. Bilbon hil zen, 1968an.\nSindikalista eta politikaria. 1873an jaio zen, Valladoliden (Espainia). Bilbora emigratu behar izan zuen, eta PSOEn eman zuen izena. Emakumezkoen lehen talde sozialista eratu zuten Bilbon, bere ekimenez. La Lucha de Clases aldizkarian idazten zuen, eta mitinetan parte hartzen. Hizlari legez nabarmendu zen. 1923an hil zen, Madrilen (Espainia).\nMarcelina Elesgarai Arrospide\nSukaldaria eta ekintzailea. Busturian jaio zen, 1877an. Senarrarekin batera, jatetxea zabaldu zuen Bilbon, etxerako zerbitzuetan espezializatuta. Bakailaoa prestatzen zuten. Bizikletaz banatzen zuten hasieran; gero, baita trenez ere, Iruñe eta Gasteizeraino. Bakailao denda ere ireki zuten. 2001ean itxi zuten haren senideek. 1962an hil zen bera, Bilbon.\nSorne Unzueta Landeta\nMaistra eta idazlea. Bilbon jaio zen, 1900. urtean. 16 urterekin ikasi zuen euskaraz. Maistra aritu zen. 1922an Emakume Abertzale Batzako kide eginda, prentsa abertzalean artikulugile eta publizista emankorra izan zen. 1937an erbestera joan zen, eta II. Mundu Gerran okupazio alemaniarraren aurkako erresistentzian aritu zen. 2005ean hil zen, Urdulizen.\nMedikuntzako doktorea. Portugaleten jaio zen, 1904an. Medikuntza ikasi zuen. Bizkaiko Mediku Elkargoan bazkidetu, eta kontsulta pribatua zabaldu zuen. Artikuluak idatzi zituen, eta hitzaldietan eta kongresuetan hartu zuen parte. Erizaintza irakasle aritu zen. Ama ezkongabeen eskubideen aldeko lanean ere nabarmendu zen. 1969an hil zen, Bilbon.\nPropagandista politikoa. Santurtzin jaio zen, 1906an. Emakume Abertzale Batzan aritu zen. Lehen mitinetako bat Bartzelonan eman zuen. Hainbat artikulu idatzi zituen egunkarietan. Birritan espetxeratu zuten. Erizaintza ikasi zuen, eta 1936an erizain aritu zen Bilboko ospitale zibilean. Frantziara erbesteratuta, Eresoinka abesbatzan aritu zen. 1998an hil zen, Bilbon.


Berriola - Donostiako Aste Nagusian Ernesto Gasco Los Manolosekin oholtzan ikusteko sinadura bilketa abiatu dute\n20/06/2017 11:16 0 commentaires\nAlfonso Gurpegui Festetako zinegotziak aurkeztu berri duen programazioak zeresana eman du sare sozialetan.\nDonostiako Piratak izan ziren lehenak erantzuten eta gehiegi aurreratu ez badute ere, euren musika eskaintzan lanean ari direla jakinarazi dute.\nBai, lasai, Piratok ere antolatu ditugu kontzertuak Aste Nagusirako. Laster informazio gehiago! 😉☠ pic.twitter.com/ZDNNwaYyvd\n— Donostiako Piratak (@izanpirata) 2017(e)ko ekainak 16\nZenbait herritarrek ere harridura eta haserrea erakutsi dute jaietako musika eskaintzarekin:\nLos necios contratan a Los Manolos y bailarán al ritmo del "All my loving" en Sagües después de ir a los toros... #DonOstia pic.twitter.com/FZ5C7ZFzvR\n— Igor Meltxor (@IgorMeltxor) 2017(e)ko ekainak 16\nBadira ere urrunago joan eta musika eskaintzari aurre egin nahian umore lagun hartu dutenak. Horietako bat da Xigor Gezala ezizenarekin Change.org plataforman sinadura bilketa abiatu duena. Gezalak, Donostiako alkate orde eta PSEko eledun den Ernesto Gasco Sagueseko oholtzan ikusi nahi du, Los Manolos taldearekin batera 'All my loving' abesten eta dantzatzen.\nHona hemen bere aldarrikapena: «2017ko Donostiako Aste Nagusiko egitaraua kosmopolita izan dela ospatzeko, Ernesto Gasco Los Manolos taldearen kontzertuan oholtza gainean ikusi nahi dugu 'All my loving' abesten eta dantzatzen. Aldeanismoaren amaiera, festaz ospa dezagun! Sinatu eskaera hau, Donostiako Udalera iritsi dadin. Ernesto Gasco Los Manolosekin oholtzan ikusi nahi dugu ‘All my loving’ abesten!»


CIC energiGUNEk, energiaren biltegiratzean Europako zentro garrantzitsuenen Top 3an itxi zuen 2019ko ekitaldia\nEuskal zentroa kontinenteko erreferente nagusi gisa finkatu da egoera solidoan dauden baterietan, ikertzaile ezagunak, Michel Armand, besteak beste, buru dituen lantalde profesionalaren lanari esker, eta baita Europa Hegoaldeko Prototipatu Laborategi aurreratuenak barne hartzen dituzten punta-puntako instalazioei esker ere.\nEuropako Batzordeak CIC energiGUNEren garrantzia aintzatetsi du; izan ere, bateriei buruzko H2020 deialdian finantzaketa eta proiektu gehien lortu dituen estatuko zentroa izan da, %46ko arrakasta-tasarekin. Horrez gain, Europako Batzordearen HR Excellence in Research bikaintasun-ziurtagiria lortu du pertsonen kudeaketan.\nArabako Parke Teknologikoa topaketa profesional garrantzitsuen agertoki izan da aurten, irailean baterien ikerketarako Europako ekosistemaren ordezkari nagusiak bildu zituen "Batteries Summit", besteak beste.\n(Vitoria-Gasteizen, 2020ko urtarrilaren 22an)\nCIC energiGUNE, energia elektrokimikoa eta termikoa biltegiratzearen arloan Europan erreferentea den ikerketa zentroak, 2019ko ekitaldia itxi du. Europako hiru ikerketa zentro nagusietako bat da sektore horretan. Aurten arte, euskal zentroak 600 argitalpen baino gehiago eta 13 patente bildu ditu, kontinenteko ekimen garrantzitsuenetako (Batteries Europe eta Batteries 2030+) partaide da, eta Europako hegoaldeko erreferentzia nagusia bilakatu da.\n"Egoera hori lantalde handi batek egindako ahaleginaren emaitza da, eta baita erakundeen konpromiso iraunkorraren, beste eragile batzuekin aurrera eramandako lankidetzaren eta gugan konfiantza izateko zalantzarik izan ez duten erreferentziazko enpresekin izan dugun elkarlanaren emaitza ere", adierazi du Nuria Gisbert CIC energiGUNEko zuzendari nagusiak. Bere iritziz, erakundearen indargune nagusietako bat talentua erakartzeko gaitasuna da, lehen mailako profesional taldeari -Michel Armand ezaguna buru dela- eta punta-puntako instalazioei esker. Instalazio horietan, baterien Prototipatuen instalazioak eta biltegiratze termikoko sistemen prototipatuen laborategia (aire eta olio lotura termikoen bidez osatutakoa, besteak beste) azpimarratu behar dira.\nEuropa mailako "Batteries Summit" goi-bilera irailean egin zen Arabako Parke Teknologikoan, eta mugarria izan zen zentroaren jardueran. Handik gutxira, Europar Batasunak Horizon 2020 programara aurkeztutako 11 proiektuetatik 5 onartu zituen, "Baterien Belaunaldi Berria" atalaren barruan. Izan ere, euskal zentroa izan zen Estatu osoan finantzaketa gehien lortu zuen erakundea, %46ko arrakasta tasarekin, Espainiako batez besteko %12,1aren gainetik.\n"Lan bikaina egin dugu ekitaldi honetan, baina garrantzitsuena Euskadiko eta Europako industriaren berehalako erronkei erantzuteko oinarriak jarri ditugula da, eta ezin diogu aukera honi ihes egiten utzi", adierazi du Nuria Gisbertek. Horrela, zuzendari nagusiak, epe laburrean/ertainean Europak 400Gwh-tik gorako bateria ahalmena ekoizteko gaitasuna beharko duela gogorarazi du, eta BMW, Daimler eta Volkswagen bezalako automobilgintzako enpresa nagusiak baterien etorkizuneko teknologien garapenaren buru izaten ari direla. "CIC energiGUNE oso ondo dago kokatuta hurrengo bateria-teknologien garapenean, eta eskuz esku egiten du lan sektoreko Europako eragile nagusiekin. Bestalde, ez da ahaztu behar Euskadi oso indartsua dela garapenak industrializaziora eramaten. European Battery Alliance-k jarduteko unea orain dela nabarmendu du; 2028an Europak baterien merkatu osoaren %25etik gorako merkatu-kuota izatea aurreikusten da, eta Europa Hegoaldeko gune sendoena Euskadi izango da, bere enpresa eta eragile ekosistema bereziari esker", ziurtatu du Gisbertek.\nLantalde anitza eta parekidea\nPlantillari dagokionez, zentroak 120 ikertzaile ditu gaur egun, eta parekotasuna ikusten da generoari eta jatorriari dagokienez. Izan ere, profesionalen %50 Euskaditik kanpokoak dira, 14 nazionalitate desberdinetakoak. Elena Palomo eta Energiaren arloan Estatuko zientzialari garrantzisuena den Michel Armand bezalako ikertzaile ezagunen presentziak talentua erakartzen eta eusten laguntzen du.\nBestalde, iaz, CIC energiGUNE erreferentziazko zentro gisa onartua izan da egoera solidoko Erresonantzia Magnetiko Nuklearreko (RMN) tekniketan, eta bikaintasun-ziurtagiri bi lortu ditu kudeaketan: Europako Batzordearen HR Excellence in Research, eta ikerkuntzan eta transferentzian bikaintasuna kudeatzeko ereduari buruzko UNE 166002:2014 araua bete izanaren ziurtagiria.\nEra berean, urte horretan CIC energiGUNE BRTA Euskal Aliantza Teknologikoko kide bilakatu da, beste 15 eragile zientifiko-teknologikorekin batera, Eusko Jaurlaritzaz, Foru Aldundiez eta SPRIz gain. Helburua lankidetzarako dinamika ziurtatzea da, Euskadiren etorkizuneko erronka teknologikoei eta industrialei erantzun ahal izateko eta nazioartean duen posizionamendua hobetzeko.\nAmaitzeko, aipatu behar da zentroko profesionalek 100 konferentzia baino gehiagotan hartu dutela parte urtean zehar, eta bertan 20 ekitaldi antolatu direla. Horrez gain, 2019an industriarekin 42 kolaborazio egin dira.


Minecraft-en jarraipena jarraituz, Terraria Android-en agertzen da Androidea\nMinecraft genero bat sortu du berez, azken hamarkadan entzundako zerbait, dena osatuta zegoela pentsatu zenetik. Notch-ek sortutako jokoak bideo jokoen munduari aire berria eman dio, eta ezin izan du zerbait berria, originala eta mendekotasuna sortzeko modurik aurkitu, izan ere, enpresa handiak ia beti oinarritzen dira beren produktu enblematikoen edizio berriak sortzean, esaterako, Call Betebeharra edo FIFA.\nTerraria Minecraft-en jarraipena da, baina 3D mundua erabili beharrean, 2D-n egiten du, ideia bera buruan duela, esate baterako, industeko, txikitzeko, sortzeko, eraikitzeko, etsaiak hiltzeko, gauez eta egunez bizikletan ibiltzeko. mundu guztiz irekia bertan desagerrarazi nahi zaituzten munstroen kopuruaren aurka biziraun beharko duzu.\nOso desberdina da 3D mundua 2D bat sortzea baino, eta hor nabarmentzen da Terraria batez ere munstro kopuruan zure abenturan zehar beharko dituzun mota guztietako objektuak sortzeko 75 abar, 5 ugazaba gehi 25 bloke mota eta 200 errezeta kopuruarekin aurkituko dituzula.\nBatzuek esango duzue zergatik den errazagoa programatzea 2Dn 3Dn baino, oso erraza dela, koordenatuen kontua, 2D joko batean X eta Y koordenatuak besterik ez dituzu, baina 3D joko batean dagoeneko badago Z bezalako berria, eta hona hemen gaiaren muina, 3D joko batean sortzen duzun guztiak zailtasun erantsi bat izango du, Terraria bezalako joko batean existituko ez den zailtasun bat, beraz Android-en agertu ziren ezaugarri berdinekin PC bertsioan aurki dezakezula.\nZure Android-en momentu ahaztezinak igarotzen lagunduko dizun beste joko bat\nUne honetan Minecraft ez dago PC bertsiora ere gertu, baina pixkanaka dena dator. Terraria ardatz hartuta, jokoa doakoa da erosteko aukerarekin mahaigaineko bertsioan dena edukitzeko.\nHasi bezain laster oinarriak ikasteko tutoriala aurkituko duzu jokoaren esaterako, zuhaitzak moztea, txikitzea, zuhaitzak moztea, zurezko plataformak eraikitzea, zure etxea, objektu desberdinak sortzeko mahaia, mahaiak, aulkiak eta zure heroia armadura eta ezpata ezberdinekin nola armatu dezakezu, aldi berean zuk zeuk sor ditzakezu.\nTerraria berez mundu bat da, eta Android-eko joko onenetariko bat izateko dena duPC bertsioaren ezaugarri guztiak agertzen direnez, nahiko lorpen bat da. Zure tablet edo smartphone-en aurrean ordu luzez itsatsita egon zaitezen joko bat da.\nEstilo retroarekin, Terraria Androidera etorri da geratzeko eta jarrera garrantzitsua hartu. Eskaintzen dugun trepetatik deskarga zuzenean sar zaitezke eta abentura hasi joko oso berezi honetan.\nInformazio gehiago - Eguzkia, ilargia eta izarrak Minecraft Pocket Edition-ren 0.7.3 bertsio berrian\nArtikuluaren bide osoa: Androidea » Android jokoak » Minecraft » Terraria azkenean Androidera iristen da Minecraft-en ostean, baina 2D-tan\nGoogle Drive kalkulu-orrien sorreran hainbat hobekuntzarekin eguneratzen da


Apolonio Rodaskoa - Wikipedia, entziklopedia askea.\nApolonio Rodaskoa (antzinako grezieraz: Απολλώνιος ο Ρόδιος, Alexandria, K.a. 295 - Rodas, K.a. 215) poeta greziarra zen, Argonauticas poema epikoaren egilea, hain zuzen ere.\n← Zenodotus (en) - Eratostenes →\nAlexandria, K.a. 295\nRodas, K.a. 215 (79/80 urte)\npoeta, liburuzaina, mythographer (en) , grammarian (en) eta idazlea\nArtikulu hau poetari buruzkoa da; beste esanahietarako, ikus «Apolonio».\n"Rodaskoa" deitzen zaio han igaro izan zuelako bere bizitzaren parterik handiena eta, ia erabateko ziurtasunarekin, hango hiritartasuna hartu zuelako. Alexandrian egin zituen ikasketak, eta Kalimako izan zuen maisu eta ikaskide gisa Eratostenes fisikari eta astronomoa. Hogeita hamar urte inguru zituela, Ptolomeo II.ak bibliotekari izendatu zuen, Efesoko Zenodoto gramatikari ospetsuaren ondorengo izateko. Aldi berean, Ptolomeoren semea, Ptolomeo III.a Evergetes izango zena, eskolatzeko mandatua jaso zuen.\nKarguan aritu zen hogei urteetan Argonauticas poema epiko famatua konposatu zuen. Jasonek gidatzen zuen eta era guztietako heroi mitiko tripulatzaile gisa zituen Argos ontziak Kolkidara, urrezko ahari-larruaren bila, egindako bidaia kontatzen du.\nGramatikari buruzko hainbat liburu ere idatzi zituen. Kalimako maisuarekin, narrazio-poema luzeen etsai porrokatua zenarekin, eztabaidan aritzen zen.\nEz dago oso garbi zergatik joan zen Rodasera. Batzuen ustez, Argonauticas poemak haren kideen irainak eragin zituen, eta horrek bultzatu zuen Rodasen bizitzera. Rodasen berridatzi egin zuen bere lana, eta ospea eta esker ona jaso zituen.\nKalimakorekin zuen etsaitasunaz ere ez dira ikertzaileak ados jartzen.\nApolonio Rodaskoa Perseus Proiektuan.\nAzken aldaketa 1 iraila 2020(e)an, 06:11(e)tan\nOrriaren azken aldaketa: 1 iraila 2020, 06:11.


Ardo eta sagardoaren kalitatea Ceit zentroan garatutako teknologiaren bidez hobetzea - CEIT-IK4\nArdo eta sagardoaren kalitatea Ceit zentroan garatutako teknologiaren bidez hobetzea\nKupeletan Brett detektatzeko biosentsoreak instalatuko dira\nCeit-IK4 zentroko ikertzaileen taldeak -Sergio Arana, Jacobo Paredes, Imanol Tubioa eta Eva Pérezek osatutakoak- ardoaren eta sagardoaren merkatua irauliko duen proiektua garatu du, ekoizle txiki bakoitzaren ekoizpen-prozesura egokitutako teknologia eskuragarria sortuz. AZ3oeno, Pernod Ricard Winemakers eta Zapiain enpresekin lankidetzan erabilitako mikroteknologiei esker, ekoizpen-fase bakoitzaren beharretara nahiz bi edarion kontrol-kalitateetara egokitzen diren soluzioak garatu dituzte Ceit-IK4 zentroko ikertzaileek. Gailua garatzearen helburua, kupela bakoitzeko edukiaren egoera, propietateak, zaporea, aroma, eta abar detektatu ahal izatea da.\nArdoaren nahiz sagardoaren sektorean geroz eta gehiago dira edariaren kalitatea hobetzeari begira teknologiaren laguntza eskatzen dutenak. Ildo horri jarraituz, euren prozeduretan teknologia garatu eta inplementatuz nazioartean erreferente izan nahi duten eta berrikuntzan murgildu diren sektoreko enpresen errentagarritasuna areagotu eta produktuen kalitatea hobetu nahi da proiektu honen bitartez. Horregatik guztiagatik, bi sektoreetan (ardoa eta sagardoa) hartzidura- eta ontze-prozesuak monitorizatzeko sistemak garatzeko interes handia erakutsi dute hainbat enpresek.\nProiektu honen bitartez Brettanomyce (Brett ere deitutakoa, ardo nahiz sagardoaren sektorean galera handiak eragiten dituen legamia kutsatzailea da) legamia detektatzeko sentsoreak garatu nahi dira. Ikertzaileek bi modutara proposatu dute proiektuaren garapena: kupeletan Brett detektatzeko biosentsoreak instalatzea, eta mikrofluidoetako gailuetan oinarritutako laginketa-sistema eramangarriak garatzea. Bi kasuetan, legamia kutsagarri hori antzemateko modu azkar eta fidagarria sortzea da helburua.


Izen horrekin ezagutzen den gerthakari haundi hartaz nahi ditut erran zonbait hitz bilduma labur bathian. Eta nik emain ditutan berriak lekhuko batenak dira, zeren eta zorionez, ene begiez ikhusi nuen Nafarroako abertzaletasunaren inharroste suhar hura, gogotik sekhula itzaltzen ahal den oritzapena.\nGamazo, orduko Ministro de Hacienda, gizon haidorra eta burukoia zen. Erabaki bat hartuzkioz, sekhula hartaik etzen kantiezen.\nNahi izan zuen Nafarroako fueroak erhautsi eta khendu errotik behin-bethikotz.\nNafarroa guzia, lau alderdietarik, oso osoa xutitu zen Gamazo'ren aitzi edo kontra, eta gure diputatuak denak Nafartar suharrak eta lehialak ziren. Nik dakita ze eztabaiak ukhan zituzten Gobernuarekin, bizpahiru ilhabethez, bainan, sekhula, gureek hurrats bat ere amor emanik.\nAnartean, Nafarroako herri guziak inharrosi ziren, eta anitz tokitan yende gazteak ari ziren guduan hasteko hurratzen ikhasten. Un, dos...; un, dos...; un, dos. Su hura goiti eta goiti zoan. Eta egun batez, Gares-eko herrian altxatu ziren hamar bat gizon gazte, eta bere xixpa edo harmekin yuan ziren mendirat ta han oihukatu zuten Nafarroaren azkatasuna. Heien aitzindari zen Zabalegi sargentoa, Nafartarra oroz gainetik.\nHiltzerat kondenatzekoa zen, bainan orduko karlista yaun zuzen eta aberats batek ardietsi zuen Frantzian sar araztea. Yaun horrek berarekin ereman zuen treinean Hendaya-raino, aphez soinekoekin yauntzia gure Zabalegi gizagaizoa...\nEspainia guzian uste izan zuten Nafarroa osoa asaldatu zela, denak mendietarat yuanak zirela gudukatzerat.\nSagasta, ministro buruzagia, izitu zen, eta galdegin zuen gure Diputazionea yuan zain Madrid'erat harekin mintzatzeko. Eta, badakizea ze erran zuten gure diputatuek gobernuari? «Solamente por deferencia a su invitación hemos acudido. Pero Navarra, a la que representamos, nos ha negado poderes para alterar en lo más mínimo nuestro régimen foral y no podemos discutir sobre este punto».\nNafarroan yakin zutelarik bere diputatuen ihardeste kalipuduna, bazter guziak inharrosi ziren bozkarioz.\nAzkenian lurrerat botarazi ginuen Sagasta'ren gobernua, eta harekin batean Gamazo, Nafarroaren etsai gorria.\nGure diputatuak itzuli zirelarik gerthatu zena ez daiteke sinetsi ikhusi gabe...\nIgandea zen. Larunbat arratsean Iruñeko alkateak manatu zuen kafe guziak idekiak izan ziten gau hartan zeren eta igandean goiz goizetik atheratzen zirelakotz trein berexiak Kastejon'erat, (Nafarroa mugako lehenbiziko herria), harat heldu beharrak baitziren diputatuak Madrid'etik hamar ordutako.\nArrats orhoitagarri hartan, Kanpion eta Oloriz, ordian gazteak, arizan ziren yendeen sustatzen beren mintzaldi beroekin, kafetako mahi gainetan xutituak.\nBiharamunian gure diputatuak ethorri zirelarik Kastejon'erat larre zabal batian prestatua zen aldarea, mezaren entzuteko.\nBerrogeita hamar mila entzule bildu ziren meza hartan. Bizkaitik ethorri zen abertzale oste haundi bat, eta heien buru, Arana eta Goiri'tar Sabin. Lehenbiziko aldiz han hedatu zuen Euzkadiko ikhurrina. Ni gelditu nintzan Iruñen diputatuen sartzea ikhusteko, arratsaldean. Eta Iruñeko geltoki edo estazionean ginelarik ethortzen dira bi treinetan, gipuzkoarrak eta arabatarrak, «Gernikako arbola» denak abesten dugu nigarretan, eta guziak besarkatzen gira bihotzak urtuak.\nBat batian entzuten dugu diputatuak heldu diren treinaren xixtu bizia.\nZe ikhusi ginuen ordian?\nBi kilometro aitzinago, Biurdana'ko zubiraino, burdin bideko sahetsak yendez leherra betheak ziren, ezker eta eskuin.\nEta ikhusten dugu lehenbiziko treina diputatuekin, dena yendeez «estalia». Igaiteko mailak, bagonen gainak, makina, dena arrunt yende molkoz brokatua, kukutua!!\nIkhurrinak, oihuak, kantuak, beso inharosiak, izigarriko marruman eta harramantzan, denak erhotuak...\nHarrigarriko oste haundi hura ez lehertzeko eta bagonen gainian zirenak ez erortzeko, sartu zen treina hain emeki, nun makinaren aitzinian heldu ziren, huñez, hamar «guardia civil»...\nEthorri zen yendeketarekin eta geldi tokian girenekin, asmatzen ahal duzie, irakhurleak, ze othe zen hura!!\nGure deputatoak karriketan pasatzian, eriak eta xahar ezinduak atheratzen zituzten lehioetarat, beren galdez, bere begiez ikhusteko, bihotzak dardaran, Nafarroaren iratzartze izigarri hura.\nBost ehun ikhurrin, Nafarroako bazter guzietarik ekharriak bazoazin Diputazionaren ondotik. Eta heien arthean zen Benabarrekoa, Doniane Garazikoekin, mezu suhar bat heiekin ekharririk.\nGero, elemeniako yendeketa hura bildu zen Nafarroako Yauregiaren aitzinian. Bost ehun ikhurrinak hedatu ziren yauregiko sohailutan.\nEta azkenian agertu zen Eseberri, Diputatoen buruzagia...Nafarroako zigiluaren gathina egiazkoak eskutan, herriari yakin arazteko Nafartarrek LasNavas-eko gathaskan moruak garhaitu zituzten bezala, ordian ere garhaituko zituztela gure etsaiak, burdin hek bezain azkarrak izanikan ere...\nHitz horien ondotik entzun ginintuen esku zaflak, oihuak, haroak, eta gorak oraino, berrogoi urtheren buruan burrunbak ez dira arrunt itzali ene beharrietan... Ez itzaliko ere, bizi nizeno.\nZe garrantzi inobrea eman zakoten Espaiñian gerthakari haundi hari, erraiterat noanarekin ukhain duzie, irakhurleak, haren izaria.\nMadrid-eko kaseta edo izparringi gehienek igorri (bidali) zituzten Iruñerat beren ordezko idazleak eta «Heraldo de Madrid»-ek ekharri zituen «milla eta bost ehun hitz», telegrafoz igorriak: lehenbiziko orrialdea arrunt bethea eta bigarrenaren erdia.\nEta kontu izan behar dugu denbora hetan periodikuek telegrama gutxi ekhartzen zituztela.\nNafarroaren etsai samina zen «El Imparcial», eta Iruñerat heltzen ziren guziak, meta bathian ezarri eta, denak erretzen zituzten. Hogoi urthez etzen saldu periodiku hori Nafarran...\nHorra nolakoak ginen lehengoak. Nafar suharrak. Oraikoak, nagitasunian eta axolagabean leiratzen dira hain goxoki...\nIruñen, 1935'eko Urrian.(El Día, 1935/10/10)


Tag-ak: Diskriminazioa dauka\nEstrategia europea LGTBIQ 2020-2025\nGeneroagatiko soldata-diskriminazioaren gaineko kontrol publikoa\nData: Bukatuta (2019/11/12 - 2019/11/12)\nAntolatzailea: Lan eta Justizia Saila / EAEko Lan Ikuskaritza\nZaintza lana eta zaintzaileak. Etorkizunean lan duin bat izan dezagun.\nNazioarteko Lanaren Erakundeak (NLE) ordaindu gabeko lanak aztertzen dituen txosten bat argitaratu du. Ikerlana etengabe aldatzen ari den mundu honetan kokatzen da; eta familietan ematen diren generoen arteko desberdintasunak eta hauek lan munduan dituen eraginak kontuan hartzen ditu.\n"Equally Well" Gaixotasun mental larriak dituzten pertsonek jasaten dituzten osasun-desberdintasunei aurre egiten\nOsasun Mentalerako Zentroa , Kaleidoscope Health, eta Cuidar y Repensar la Salud Mental erakundeek , eta beste 20 entitate profesionalek, instituzioek, irabazi-asmorik gabeko erakundeek, eta Britainiako osasun zerbitzuek aurrera eramandako ekimena da hau; osasun mentaleko arazoak dituzten pertsonen arreta hotetu eta osasunaren arreta eta sustapenean berdintasuna bultzatzeko.\nOsasun mentala, giza eskubideak eta zaintzen kalitatea\nOsasunerako Mundu Erakundeak, desgaitasun intelektual eta psikosozialak dituzten eta OMEko herrialdeetako egoitzetan bizi diren persona helduen inguruko ikerketa bat aurkeztu du\nDesgaitasuna duten emakumeen kontrako indarkeria\nFOESSA fundazioak desgaitasuna duten emakumeak ezagutaraztea, eta hauen kontrako indarkeriari aurre egitea helburu duen ikerketa baten emaitzak argitaratu ditu.


Mutiozabal baserria Aginagako erriberei begira dago gain batean, auzoko erdigunetik iparrekialdera lekutua. XVI. mendean sortutako oinetxea da, baina gaurko baserria XVIII. mendekoa da. Eraikuntza nabarmena da; planta errektangularra, eta hormetan harlanduz egindako leiho eta ateak ditu. Hegoekialdeko fatxada nagusiak zurezko bilbapen ederrak ditu. Honen aurrean, murru batekin inguratutako baserriarena den baratzea bat dago.\nBaserriaren ondoan beste etxe edo etxeorde baten hondakinak daude. Antza denez, Mutiozabalena zen zalditegiaren aztarnak dira.\nLope Martinez de Isastik 1625ean ez du aipatzen Mutiozabal oinetxea. Seguru asko, maizterrak ziren garai hartan bertan bizi zirenak.\nIzen honen beste hainbat aipamen daude: 1499an, Usurbilen egin zen lehenengo erroldan, Juan de Mutiozaval izenekoa aipatzen da. Geroago, 1556an, Miguel de Mutiozabal izeneko beste baten erreferentzia bat dago, San Salbatore elizan zenbait lan eta berrikuntza egin zituela eta.\n1566an, Mutiozabalgo seme batek, Juan de Mutiozabalek alegia, Donostian auzotasuna zuen. 1573an Domingo de Mutioçabal zen etxe honetako jabea. 1592an, bestalde, Lucia de Mutiozabal izeneko andre alargunak Zorrotzeko zubia konpontzeko laguntza gisa bi erreal eman zituen.\n1615ean, Joanes, Francisco eta Catalina de Mutiozabal San Salbatore parrokiako elizkideak konfirmatuak izan ziren.\n1619an, Pedro de Mutiozabal Usurbilgo bizilaguna zela badakigu, eta Maria de Yurritarekin bizi zela "arrimatua". Lehengusu txikiak ziren.\n1629an, Maese Domingo de Arriola de Mutiozabal eta bere semea Francisco de Arriola aipatzen dira, Mutiozabaleko auzokoa den Mitxelkonea etxean testamentu baten lekuko gisa.\n1660an, Maria de Mutiozabal Usurbilgo bizilaguna zen, eta herrian bertan bizi zen. Alonso de Irurubietarekin auzi bat izan zuen.\n1662an, Francisco Mutiozabalek bi dukat eman zituen erregearentzat, Gipuzkoako Batzar Nagusien aginduz, "donativo graçiosso" deitzen zen emaitza gisa.\n1698an, Esteban de Mutiozabal lekuko gisa agertzen da Juan de Achega eta Catalina de Irarreta artean. 1715 eta 1723 artean Usurbilgo herriko idazkaria izan zen.\nLuis Murugarrenek, ostera, "Mutiozabal" deitutako etxea aipatzen du 1817an. 1864an "Nomenclátor de la provincia de Guipúzcoa" delako zerrendan "Mutiozabal" agertzen da berriro ere. Hiru etxebizitzako baserria zen, udaletxetik 3.700 metrora zegoena. Bestalde, Aginagako Komunitateko partaide da.\nAtxega-Ugarte familia bizi da baserri honetan, aspaldidanik. Klaudio Atxega Eizmendi Mutiozabalen jaio zen. Lehen etxearen jabea Oyagüe familia zen, Perun bizi ziren "amerikanoak". Dirudienez, Aginaga inguruan baserri hau bakarrik zuten, eta Klaudio zen aldi berean maizter eta administradore. Atxega familia da, gaur, Mutiozabal baserriaren eta bere lurren jabea. Gaur, itsaski haztegiak daude etxe honetan.\nKlaudio Orioko Sarobe baserriko Klaudia Peña Gozategirekin ezkondu zen, eta sei seme-alaba hazi zituzten. Garai hartan Mutiozabalen, lau edo bost behi izaten ziren. Baserria bi etxebizitzatan banatua zegoen: ekialdekoan nagusi etxea zegoen, eta beste aldean, maizterra, Atxega sendia. Hasiera batean, azken parte honetan bizi ziren, eta 1930 aldean nagusiaren etxera pasa ziren. Gero, Etzabaletik eta Murgilenetik etorrita, Zubeldia sendia etorri zen Mutiozabalera maizter. Lursailen erdiak beraiek erabiltzen zituzten. Maizterrei zegokien baserriaren aldea zatitu eta bertan jarri ziren bizitzen, ezkonduta, Joxe Juan Bereziartua eta Manuela Atxaga, Klaudioren arreba. Azken familia honek lursailik ez dute.\nKlaudia oso emakume prestua eta indartsua zen. Tratuarekin eta esnearekin, zestera buruan jarrita, Txokoaldeko geltokira joaten zen. Tratua Donostiako San Martin plazan saltzen zuen. Klaudio eta Klaudiaren semea, Bartolome, maiorazko gelditu zen baserrian. Santsoneneko Benantxi Ugarte Zinkunegirekin ezkondu zen, eta bi seme-alaba izan zituzten.\nBartolome Atxega, arrantzale aritzen zen ibaian, Aginagako errioan ezagunenetakoa zen. Angula, aingira, amarrak (itsasoko karramarroa) eta izkirak arrantza egiten zituen. Hain ezaguna zen, "Martinpollita" izengoitiaz deitzen zuten, Martinarrantzale txoriari horrela deitzen baitiote Aginagan.\n1959. Mutiozabal. Atxega familia, Mutiozabal baserriko baratzan.\nKlaudia Peña. Gozategi\nKlaudio Atxegaren salbakonduktoa.\n1940. Bartolome Atxega Peña.\n1918. Klaudia Peña Gozategi eta Klaudio Atxega Eizmendi. Orion ezkondu ziren.\nMutiozabalgo Atxega familia.\n1982 Klaudia Peña Gozategi.\n1-. Joxe Juan Zubeldia (Mutiozabal). 2-. Felisa Ugartemendia (Mutiozabal). 3-. Klaudia Peña (Mutiozabal). 4-. Klaudio Atxega (Mutiozabal).\n1960 Klaudia Peña. Mutiozabalgo sukaldeko lehioan.\n2002 Mutiozabalgo etxeorde edo zalditegiaren arrastoak.


«Italian ohe falta orain hasi da nabaritzen kutsatuen gailurra egon denean» | Haria | IRRATIA\nErizain bat, Italiako Cremona herrian (Paolo MIRANDA / AFP)\nHasieran ikastetxeak bakarrik itxi zituzten, beste guztia irekita, eta ez zuen ezertarako balio izan. Denbora asko behar izan dute neurriak behar bezala hartzeko.\nHasieran esan ziguten lasai joateko lanera gripe bat izango balitz moduan, eta pertsonalaren artean kutsatu pila bat egon dira, horietako asko guk eraman ditugu.\nAzken aldian murrizketa asko egon dira, postu asko kendu dituzte, pertsonala murriztu... Erdia ez dakit, baina heren bat murriztu dute. Orain kexatzen ari dira, konturatu dira ez zutela kendu behar.\nBabes ekipamenduak batzuetan badaude bestetan ez. Hasieran esaten ziguten ez erabiltzeko kostua handitzen zelako. Askotan eskatzen ibili behar izan gara.\nNire ustez han zabiltzate gure antzera baina astebeteko atzerapenarekin. Familiarekin hitz eginda hemengo egoera berdina da, baina atzeratuta.\nItalian egoera lasaitzen ari dela dirudi, pixkanaka bada ere. Kutsatuen zifra beheraka doa egunetik egunera eta bertako egoera gertuagotik ezagutzeko Naiz irratian izan dugu Italiatik Oihana Artola. Suitzatik oso gertu dagoen herri batean bizi da bera, 2003tik dago bertan. Erizaina da.\nErizaina zara eta Covid19-a ere ez dakit pasa berri ote duzun edo...\nErizaina bai, baina Covid-a pasa ez. Susmoa egon zen, baina zortez frogan negatibo eman nuen eta orain kontrolpean gaude. Nire lankide asko positiboak izan dira.\nProzesua nola izan da? Izan dituzun sintomak edo testa egitearen prozesua...\nSukar pixka bat izan nuen, eztula eta arnasa falta zitzaidan, gutxi, baina dagoeneko ondo nago. Seguruenik gripe antzeko bat izan nuen, baina Covid-a gabe oraingoz.\nBerrogeialdian izan zarete?\nBakarrik testa negatibo irten arte, negatibo irtenda berriro ere lanera normaltasunean.\nDagoeneko Covid-a pasa duen pertsona bat berriro ere kutsatu daitekeen badakizu?\nEz dakite ziur. Esan dute immnunitate bat badagoela, baina ez dakite paziente guztiek immunitate hori lortzen duten eta lortzen dutenek zenbat denbora irauten duen.\nItalian zifrak pixkanaka beheraka doaz, baina oraindik ere zifrak altuak dira. Nola dago egoera bertan?\nBerez konfinatuta egon beharko ginateke, gero egiten dutena beste gauza bat da. Irten gaitezke lanera joateko edo supermerkatura joateko, baina kontrol handirik ez dago. Astean behin ateratzea eskatzen dute, baina jendeak tranpa pixka bat egiten du. Supermerkatuaren parean bizi naiz ni eta batzuk ikusten goiz eta arratsalde ikusten ditut, baina berez bai konfinamendua oraindik egon badago.\nGobernutik neurri aldaketarik egon da azkenaldian? Hauek gogortzen edo dagoeneko normaltasunera egokitze aldera ari dira?\nOraingoz berdin utzi dute dena, hilaren 14ra arte. 14an zerbait esango digute, baina nire ustez oraindik luzerako doa gauza.\nBeraz une honetan dauden neurri zehatzak zein izango lirateke?\nLehen kirola egiteko ateratzea baimenduta zegoen, baina hori kendu zuten jendea hor ere tranpak egiten ari zelako. Komentatu zuten haurrak kalera irteteko baimena emango zutela etxetik 200 metrora, baina hori probintzia bakoitzak erabaki du aplikatu edo ez. Nire kasuan, ni nagoen tokian ez dute aplikatu. Eta bestetik, esan bezala, botikak hartzera, supermerkatura edo lanera.\nGobernua hartzen ari diren neurriak begi honez ikusten dituzu edo zerbait botatzen duzu faltan?\nFaltan gauza asko. Lehenengoa neurriak berandu hartu izana. Hasiera batean ikastetxeak bakarrik itxi zituzten, beste guztia irekita, eta ez zuen ezertarako balio izan. Denbora asko behar izan dute neurriak behar bezala hartu eta pixka bat jendea neurri horiek errespetatzera behartzeko.\nOsasungintza aldetik ere motel ibili dira. Gure kasuan, hasieran esan ziguten lasai joateko lanera gripe bat izango balitz moduan, eta pertsonalaren artean kutsatu pila bat egon dira, horietako asko guk eraman ditugu. Nire kasuan esaterako ez nago ospitalean lanean, etxetik etxera nabil, eta kutsatuta zeuden lankideak etxe pila batera joan dira. Beraz, orokorrean neurriak oso berandu eta oso poliki hartu dituzte.\nHerritarren aldetik neurriak kritikatzen dituzte eta hauek errespetatzen ari dira?\nHasieran broma bezala hartu zuen jendeak, orain badirudi ulertzen hasi direla egoeraren larritasuna. Beti daude kasu egiten ez dutenak, toki guztietan bezala, baina orokorrean esan daiteke gutxi gorabehera ulertu dutela egoera.\nNola iritsi da Osasun sistema? Murrizketa asko eginda ziren aurretik?\nAzken aldian murrizketa asko egon dira, postu asko kendu dituzte, pertsonala murriztu... Erdia ez dakit, baina heren bat murriztu dute, kendu dute dena. Orain kexatzen ari dira, konturatu dira ez zutela kendu behar.\nBaliabide falta nabari da? Ohe falta, babes ekipamendua...\nOhe falta orain hasi da nabaritzen kutsatuen gailurra egon denean. Esan beharra dago pribatuaren aldetik kolaborazioa egon dela eta larriak ez diren kasuak pribatuetara eramaten ari dira. Babes ekipamenduak batzuetan badaude bestetan ez. Hasieran esaten ziguten ez erabiltzeko kostua handitzen zelako. Askotan eskatzen ibili behar izan gara, beraz baliabide falta bat nabari da bai.\nZure kasuan nola egiten duzu lan egunotan, zein da zure errutina?\nNire lana pixka bat berezia da, aipatu bezala ez dut ospitalean lan egiten. Gu gure zentralera joaten gara, bakoitzak bere eremua edo espazioa du eta dagoeneko baditugu pazienteak gure kargu eremu horretan. Kargatzen dugu kotxea material guztiarekin eta autoarekin etxez etxe joaten gara, ahal dugun bezala.\nItaliarrek zer diote, nola bizitzen ari dira egoera?\nNorekin hitz egiten duzunaren arabera da hori. Batzuk txantxa moduan hartu dute eta hartzen jarraitzen dute, gehien bat gure arloarekin zerikusirik ez dutenek. Diote ez dela egia, esajeratzen ari direla... Eta gero dago kontrakoa, beldurrez josita etxeko leihoa ia ireki ere egiten ez duena. Pixka bat denetik dago.\nHasiera batean, beraz, bai zegoela kontzientzia falta bat.\nGehien bat hiri handietan, gazte pila batek ez zuten serio hartu kontua, jende asko parrandan ikusten zen. Kostatu da pila bat jendeak egoera asimilatzea.\nHedabideetatik ze trataera ematen ari zaie gaiari?\nEgia esan ez ditut entzuten. Haurrak etxean izanda nahiko lan badut, ez dut asko entzun nahi gainera, haserretu egiten naiz eta.\nEuskal Herriko kasuaren berri izango duzu noski. Zer iritzi duzu hemengo egoeraz?\nGestio aldetik ikusten duzu ezberdintasunen bat Euskal Herriaren eta Italiaren artean? Agian hemen egin beharko genukeen zerbait zuek dagoeneko egin duzuena edo alderantziz.\nEgia esan osasun arlotik entzun dut, ez dakit egia den, oso larri dauden pertsonen kasuan, hil aurretik familiar bat behintzat sartzen uzten dutela agurtzeko. Hemen ez da posible, hemen hiltzen dena bakarrik hiltzen da. Hori adibidez guk zuengandik hartu genezaken zerbait da. Alderantzizkoan ez dakit, neurriak nahiko antzekoak dira han eta hemen.\nHemen iluntzeko 20:00etan beti txaloak eskaintzen zaizkie osasun arloan lanean ari direnei. Italian sentitzen duzue baita ere herritarren babes hori?\nHasieran bai, orain jaisten ari da. Dagoeneko hasi dira lehenago salaketak jartzen medikuei hildakoen familiaren batetik. Ohitu dira pixka bat egoerara. Kaletik ere osasun arloan lanean ari zarela baldin badakite ia beldurra ere badute batzuek, birusa pasako diegulakoan. Jende asko ikusten duzu alde egiten.\nFamilia etxean izanda, errespetu puntu bat edo beldur puntu hori baduzu?\nHasieran gehiago, babes ekipamendurik gabe bidaltzen gintuztelako lanera. Orain baditugu babes neurriak eta askoz ere lasaiago nago. Badakizu zer egin behar duzun eta hori egin ezkero behintzat probabilitateak asko murrizten dira. Gainera pixkanaka ohitzen zoaz denborarekin eta beldurra joan egiten da pixkana. Azkenean zortzi izan dira kutsatutakoak eta egon dira egun batzuk denak pixka bat urduritasunean geundela.\nMomenturen batean burutik pasa zaizu etxera itzultzea koronabirusaren harira?\nEz, hori egia esan ez. Azken batean gaixotasuna bertara eramateko arriskua egongo zelako. Adibidez aitak esan zidan ea nahi ote nuen bera hona etortzea haurrekin laguntzeko, baina ezetz esan nion. Orain beraiek ere pixka bat beldurtuta daude hango egoera ikusita.\nIñaki Jimenez: «Justuena liga bertan behera utzi eta postuak mantentzea da»


barren.eus - Azken lau egunetan 28 koronabirus kasu berri zenbatu dituzte Elgoibarren eta lau Mendaron\nAzken lau egunetan 28 koronabirus kasu berri zenbatu dituzte Elgoibarren eta lau Mendaron\nArgitaratua: 2021-11-29 14:55\nAzaroaren 25etik 28ra bitartean 284 COVID-19 kasu baieztatu dituzte eskualdean, horietako 28 Elgoibarren eta lau Mendaron. Debabarreneko herri guztietan egin du gora 100.000 biztanleko hamalau eguneko intzidentzia tasak, Mendaron izan ezik.\nElgoibarren 28 koronabirus kasu atzeman dituzte azken lau egunetan: 10 eguenean, 10 barikuan, 6 zapatuan eta 2 domekan. Intzidentzia tasak 78 puntu egin du gora ostegunetik hona, eta 805,89ekoa da gaur gaurkoz. Mendaron lau koronabirus kasu baieztatu dituzte antigeno eta PCR probetan, baina zertxobait behera egin du intzidentziak: 1.323tik 1.183ra. Intzidentzia-tasa jaitsi den eskualdeko herri bakarra da.\nAzaroaren 25etik 28ra bitarteko COVID-19 kasu positiboak, Debabarreneko herrietan:\nMallabia +7 (2 3 1 1) 2100,84ko intzidentzia-tasa\nMendaro +4 (3 1 0 0) 1182,03\nErmua +63 (10 11 18 24) 1017,54\nEibar +139 (36 46 35 22) 1259,37\nMutriku +23 (4 10 6 3) 846,82\nElgoibar +28 (10 10 6 2) 805,89\nDeba +12 (2 2 4 4) 458,46\nSoraluze +4 (1 3 0 0) 201,31\nGIPUZKOA +2002 (676 536 415 375) 807,26\n471,56 da Arabako, Bizkaiko eta Gipuzkoako intzidentzia tasa orokorra (duela astebete 321,59koa zen). Domekan 6.389 proba egin zituzten hiru lurralde horietan, eta 663 positibo zenbatu; hau da, proba egin zuten herritarren %10,4k eman zuten positibo. Nafarroan 202 lagunek eman zuten positibo atzo, domeka, egindako 2.056 probetan.\nOspitaleetan, pixkanaka bada ere, hasiak dira kutsatze datuen eragina nabarmentzen. Osakidetzaren erietxeetan 214 lagun daude ospitaleratuta COVID-19aren eraginez, azaro erdialdean baino 100 gehiago. Gainera, 47 pertsona daude Zainketa Intentsiboen Unitatean (ZIU). Gotzone Sagardui Osasun sailburuak joan den astean ohartarazi zuen ZIUetan 50 gaixo eduki bitarte ez zuela osasun larrialdia ezarri beharra aurreikusten. Adierazpen horien inguruko zehaztapena egin du gaur Radio Euskadiko Boulevard saioan egin dioten elkarrizketan eta esan du "agian" ZIUetan 50 gaixo eduki baino lehen ezarri beharko dutela osasun larrialdia.\nNafarroan, Osasunbidearen erietxeetan, 80 lagun daude ospitaleratuta, eta hamahiruk behar dituzte zainketa bereziak.\nHildako kopuruan ere igoera egon da: 24 gaixo hil dira COVID-19 gaitzak jota Hego Euskal Herrian, joan den astean baino bederatzi gehiago.\nIkastetxeetan ere agerikoak dira birusaren ondorioak eta 280 ikasgela daude itxita koronabirusagatik Hego Euskal Herrian, aurreko barikuan zeudenak baino 23 gehiago.\nHiru egunetan hamar positibo zenbatu dituzte Mendaron eta hamahiru Elgoibarren (2021-11-25)


Irratien tartea: okupazioak, erasoak, lan gatazkak, elikadura motela eta udal eztabaidak - Arrosa\nGaurko irratien tartean, bi asteartez behin bezalaxe, bi lagu izan ditugu: Halabediko irratiko esatari Jon Aranburu, batetik; eta Esan Erran irratiko esatari Lur Gil, bestetik. Gasteizko Ernaik okupatutako lantegiaz, EHUko errektoreordetzari egindako erasoaz nahiz Mercedeseko kargugabetzeez hitz egin du Aranburuk. Gilek, berriz, Ultzamako baserri eskolan martxan jarri asmo duten Barraskilo proiektua eta Igokunde egunerako Basaburuako Udalean sortu den eztabaida nabarmendu ditu.\nPosted in ZebrabideaTagged #barraskilo #basaburua #ehu #elikadura #eraso! #ernai #errektoreordetza #esan erran #Gasteiz #halabedi #hezkuntza #igokunde #irrati #jon aranburu #kargugabetze #lur gil #mercedes #portada #tarte #ultzama


Automobileko atzeko ardatza hautsi eta istripua eragin | Revista\n: Automobileko atzeko ardatza hautsi eta istripua eragin\nBlog: Telebistako neska / "Geek" / Orria: "Micaela de la Mazaren argazkiak"\nFabrikazio akatsa dela medio, automobileko atzeko ardatza pixkanaka hondatuz joan zen, erabat hautsi arte. Horren ondorioz autoa irauli eta hainbat pertsona lesionaturik suertatu ziren. Jasaniko kalteengatik kontzesionarioaren eta enpresa inportatzailearen aurkako demanda ezarri zuten, eta biak ere kondenatuak izan ziren: kontsumitzaileari ezaugarri berdintsuetako automobil berria entregatu eta nozitutako kalteengatik indemnizazioa ordaindu beharko zitzaion. Ibilgailua inportatu zuen elkarteak sententzia Auzitegi Gorenaren aurrean errekurritu zuen, ardura enpresa fabrikatzailearena zela argudiatuz. Nolanahi ere, Gorenak kontsumitzailearen aldeko sententzia berretsi egin zuen, 2003ko uztailaren 14ko datarekin: Kontsumitzaile eta Erabiltzaileen Legeak xedatua duen erantzukizuna kaltea konpontzeko obligazio solidarioa dela argudiatuz; obligazio hori ekoizpen prozesuan esku hartzen duten agente guztiek dute bete behar -fabrikatzailetik hasita, saltzaileraino-; erantzule aniztasun hori balizko fabrikatzaile atzerritar edo ezezagun batengana joan beharra saihesteko ezarri baita legez.


Badator San Nikolas Goierrira : Goierriko Hitza\nLegazpin gaur egingo dute San Nikolas kantu erronda; Zegaman bihar eta Seguran etzi. Eskola haur batek San Nikolas gotzainaren rola hartuko du. Aspaldiko ohitura gorde dute herriotan.\nLegazpiko errondan Aner Telleria izan zen iaz San Nikolas Txikia. // M. Luki\nLatinezko ad ventum hitzek datorrena esan nahi dute. Euskarara ekarrita abendu hitza nondik datorren asma daiteke. Izan ere, datorren hori, erlijio kristauaren barruan, Jesukristo erredentorea da. Abenduan kokatzen da kristau liturgiaren hasiera, Gabonetan gailurra joko duena. Legazpin, Seguran eta Zegaman San Nikolasen kantu eskea egiteko ohitura gorde dute.\nMyra-n (egungo Turkia) jaio eta bizi izan zen IV. mendean gerora San Nikolas izango zena. Kondairek diotenez zoriari esker izan zen gotzaina eta hari egotzitako mirarien artean dago hiru neskatila pobreren etorkizuna urrezko txanpon batzuekin aldatu izana. Eskuzabaltasuna eta pietatea haren ezaugarri izan omen ziren. Legendak legenda, denboraren galbahea pasa du San Nikolasek eta Europako hainbat herrialdetan euskal Olentzeroaren kide diren Santa Klaus eta San Nikolas Gabonetan opariz beteta datozen pertsonaien oinarria da.\nSegurako San Nikolas Txikia.\nErdi Aroan ikasleei lotuko zitzaien nonbait San Nikolasen kondaira eta egun Goierrin ere ikasle bat aukeratzen dute Myra-ko gotzainaren rola joka dezan.\nLegazpin Ibai Agirre Olazabal institutuko DBH1-eko ikaslea izango da gotzaina. Kantu erronda gaur aterako da Laubidetik 17:30ean; egunez aldatu dute.\nSeguran etzi ospatuko dute San Nikolas Txiki eguna. Luar Murgiondo Presa izango da San Nikolas. 10:00etan abiatuko dira Arboladitik. Gotzain txikia pottokaren gainean buru duen taldea eskean kantari ibiliko dira kalez kale. Nikolas Txikiak zein Segurako Tarta plazan eta Ardixarran egongo dira salgai.\nSan Nikolas Txiki Zegaman.\nZegamako Aitxuri ikastetxeko ikasleek San Nikolas erronda egingo dute bihar. Goizeko bederatzietan LHko 3, 4, 5 eta 6. mailako ikasleak aterako dira. 10:30a aldera 1. eta 2. mailakoak elkartuko zaizkie eta amaieran Haur Hezkuntzakoak.\nSan Nikolasi eskainitako abestietan urte berria iragartzen da, eskeari gorazarre egiten zaio haren eskuzabaltasunaren izenean eta Legazpin kantatuko duten abestian Myra-n baino, gotzaina Udalaitzen sortua dela zabalduko dute lau haizeetara.


~jon / 232,78 °C\n70 urte istorio berdina irakurtzen.\n2022/02/17 burutazioak liburuak\nZe izenburu da hori? pentsatuko zenuten bat baino gehiagok. Tira, ba 505,93 K (Kelvin).\nOraindik galduta? 451 °F. Ray Bradbury zenak azal beza:\nFahrenheit 451: [l]iburuak sua hartu eta erretzea eragiten duen tenperatura…\nFahrenheit 451: 1. or.\nJatorrizko testua (ingelesez)\nFahrenheit 451: [t]he temperature at which book paper catches fire and burns….\nAzkenaldian, hau edo hori dela-eta, liburuak eta haienganako zentsura eta debekuaren aldeko mugimendu batzuk azaleratu omen dira. Ezagutzen ditudan kasuak —oso gutxi, zorionez— Atlantikoaren beste aldetik datozkigu. Eta Atlantikoaren beste aldetik horrekin, Estatu Batuei buruz ari natzaizue; Kanadaren galtzei buruz, alegia.\nLehen kasua arraroa, beldurgarria eta xelebrea dirudit. Goiburua irakurtzean ulertuko duzue: Greg Locke’s zealots set fire to sacred millennial texts like Harry Potter and Twilight. El Mundo Today, Beranduegi edo The Onion bezalako egunkari satiriko batetik ateratako titularra dirudi. Tamalez, ez; onerako edo (nik uste) txarrerako.\nLaburbilduz, countryaren jaioterri den Tennessee estatuko apaiz batek, otsailak 3 (asteazkena) gauez, liburu horiek erre omen zituen zuzenean emititutako emanaldi batean. Zergatia? Deabruaren, sorginen eta abarren lana zirelako edo horrelako zerbait. Ulertzen dut ez direla mendebaldeko literaturaren lan gorenak, nahiz eta bestsellerrak izan, baina tira. Ez du ez hanka ez bururik. Ezta berak ere:\nIn a sermon preceding the bonfire, Locke described beefing with “Free Mason devils” and said “I ain’t gonna be ‘suiciding myself’ no time soon.” Locke also said people aren’t mad that they were burning books, but mad because of the books they were burning — implying that his critics, even other pastors, were devil and witchcraft supporters.\nXelebrekeriak alde batera utzita eta serio jarriz, lekuz aldatu gabe: Tenneesee-ko eskola-batzorde batek Maus liburua debekatzea erabaki du.\nEzagutzen ez duzuenontzat, Art Spiegelman-en Maus holokaustoan girotutako komiki nobela grafiko oso famatua da, Pulitzer-arekin saritua. Oraindik ez dut irakurri: dakidan bakarra pertsonaia batzuk sagu —Maus alemanez, mouse-ren ahoskera fonetikoa baita ere— eta besteak katu antropomorfikoak direla da. Erraz asma daiteke nor den zein.\nGurasoen argudio nagusiak:\n«Demonio!» esaldiaren erabilera eta emakumeen «irudi biluztuen» marrazkiak aipatuz\n[…] [C]iting its use of the phrase “God Damn” and drawings of “naked pictures” of women\nMoralaren polizia bere saltsan. Ez dakit bidalitako mezua faxismoaren onespen gisa uler litekeela konturatzen diren ala ez… Ez zaie axola, umeak munduko gaitzetatik (zein?) itsu eta isolatuta babestuta dauden bitartean. Dena den, batzarreko notak lisergikoak dira.\nAzkenik, espektro politikoaren beste aldean esan liteke, Washington estatuko eskola-barruti batek To Kill a Mockingbird liburua debekatu nahi omen du.\nLiburu honen kasua arraroa da. Urteak, hamarkadak daramatza AEBtan derrigorrezko irakurketa izaten. Jorratzen duen gaiarengatik: XX. mendean jazo zen arraza-segregazioa —batik bat beltz eta zurien artean—, alegia. Liburu oso gordina da, bai hizkuntza eta gertaera aldetik. 30. hamarkadan gerta zitezkeen (fikziozko) kasu bat erakutsi zion Harper Lee-k gizarteari. Izan ere, bere bizipenetan oinarritua dago.\nHautsak harrotu zituen ditxosozko liburuak… baita gaur egun ere.\nZorionez, azken 60 urteotan AEBtako —eta mendebaldeko, orokorrean— gizarteak aurrerapauso handiak egin ditu antiarrazakeria alorrean. Halere, Black Lives Matter eta gainontzeko sentimendu, mugimendu eta sentsibilitate antiarrazista eta/edo inklusiboen ondorioz, transgresioak —iraganekoak zein egungoak— luparekin begiratzen dira.\nZeintzuk dira transgresio hauek? Lehena, hizkuntza arrazista erabiltzen da liburuan zehar, garai hartako arraza-erlazioak islatuz. Bigarrena, liburuaren beste ardatza bortxaketa bat da. Hirugarrena, liburuko protago/deuteragonista Atticus Finch egun modan dagoen salbatzaile zuriaren klixean erortzen dela.\nEz dira konturatzen liburuak beraien baldintzen eta testuinguru historikoen ondorio direla, eta horietatik ateratzea akats larria dela. Baina alde bateko edo besteko moralistak ez dira hori ulertzeko gai, eta areago, abade jaunaz gain intentzio onekin jokatzen dute, edo jokatu nahi dute. Baina ez da bide zuzena.\nEz nuen pentsatuko Bradbury-k idatzitakoak esanguratsua izaten jarraituko zuenik, baina honela bukatu dugu.\nBa al zenekiten AEBak ez direla ameriketako estatu batu bakarrak? Mexikoren izen ofiziala Mexikoko Estatu Batuak (“Estados Unidos Mexicanos”) da. A zer nolako brandinga… ↩\nAEBtan Kanada “America’s hat” (Amerikaren txapela) bezala ezagutua da testuinguru umoretsu batean. Horri erantzun nahian, “Canada’s pants” kontzeptua asmatu zuten. ↩\nGaizkiulertuak sortu baino lehen, ikusten dudan erralitate amerikarraren azaleko analisia da. Kapital sozial asko du kantzelatua ez izateak. Baina gai hori beste baten (eta beste batek) jo beharko dio. ↩\nMemoria ongi badarabilt, uste dut liburua Scout Finch-en ikuspuntutik dagoela idatzita, baina Atticus da pertsonaia fokala hein handi batean. Scouten begietatik dakusagu bere aita. ↩


#refugeecrisis: Batzordeak 5.6 milioi euro ematen dizkie estatu kideen ekintzei laguntzeko osasun proiektuetarako - EBko txostengilea\nBatzordeak errefuxiatuen krisiaren abangoardian dauden EBko herrialdeei laguntza ematen die EBko Osasun Programa euroko 5.6 milioi euro lau proiektuetarako. Funtsak estatu kide kaltetuenetan ohiko osasun erronkei aurre egiten laguntzeko dira.\nMigrazioen Nazioarteko Bulegoari (IOM) emandako diru-laguntza erabiliko da, migrazioen historia medikoa berreraiki eta haien osasun beharrak ebaluatzeko helburu duen osasun erregistro pertsonala probatzeko.\nHiru proiektu gehigarrik - Munduko Medikuak, eskualdeko agintariek eta akademikoek burutuko dituztenak - dirulaguntzak jasoko dituzte estatu kideei berehala laguntza emateko, hala nola protokoloak eta jarraibide klinikoak, hizkuntza eta komunikazio tresnak eta gaitasuna areagotzea, prestakuntza barne.\nOsasun Programak epe luzeko ekintzak babesten ditu errefuxiatuen eta migratzaileen osasunari eta integrazioari buruz eta proiektu gehiago aurreikusi daitezke.


Lizarrako 15 gazte zeinu-mintzaira ikasten ari dira\nNafarroako Gazteriaren Institutuak eta Lizarrako Udalak bide eman diote gazteen prestakuntza-eskaera horri, Gazteekin Jarduerak Egiteko Nafarroako Eskolaren bidez (ENAJ)\ncamera_alt Carlos Amatriain zuzendari kudeatzailea, Lizarrako zinegotzia, ikastaroko begiralea eta parte hartu duten gazteen talde-argazkia. Deskargatu irudia collections Irudi galeria\nLizarrako 16 eta 26 urte bitarteko 15 gazte zeinu hizkuntzako ikastaro batera joan dira 2021eko otsailetik maiatzera, Maria de Vicuña Gazteriaren Etxean.\nPrestakuntza ASORNA Nafarroako Pertsona Gorren Elkarteko pertsonalaren eskutik garatu da; bere helburu nagusia izan da pertsona hauei irakastea zeinu-hizkuntzaren eta hizkuntza horren komunitate erabiltzearen inguruko ezagutza praktikoak eta teorikoak.\n60 orduko iraupena izan duen ikastaro honetara etorri diren gazteek A1 mailako ziurtagiria eskuratu dute zeinekin beharrak berehala asebete ahal dituzten, ohiko erabilera izaten duten oinarrizko egiturak ulertuz eta erabiliz: agurrak, deskribapenak, zaletasunak, eguraldi atmosferikoa. etab. Nozio horiekin, oinarrizko kontaktu sozialak izatea eta zeinuak erabiltzen dituzten pertsona gorren komunitateari dagozkion kultura ezaugarrien kontzientzia hartzea ahalbidetzen zaie.\nEkainak 14, Espainiako Zeinu Hizkuntzen Egun Nazionala\nPrestakuntzan metodologia aktibo bat erabili da ikasleen partaidetza maila oso handiarekin, Carlos Amatriain GIN-ko zuzendari gerenteak hala nola Lizarrako Udaleko gazteriaren zinegotziak amaiera ekitaldian egiztatu ahal izan zutenez. Azken saio honetan, ikasleek maila-proba garatu zuten eta, azkenik, topaketa labur bat izan zuten zuzendariarekin eta zinegotziarekin ikastaroari buruzko bere iritziak elkarri jakinarazteko; topaketaren ondoren, diplomak entregatzeari ekin zitzaion.\nEspainiako Zeinuen Hizkuntzen Egun Nazionala 2014an finkatu zen Ministroen Kontseiluan; orduz geroztik, urtero ekainaren 14an ospatzen da zeren, 1936ko egun horretan bertan, CNSE sortu zen; entitate honek, bere elkartze-sarearen bitartez ahalbidetu du hizkuntza hauek, zeinu-hizkuntzak, gizartean baloratuak izatea. Oroitzapen honek suposatzen du arlo guztietan entzumen desgaitasuna eta gorreria duten pertsonen aukera eta partaidetza berdintasuna sustatzea eta ikasleek jardunaldi honetan bere prestakuntzaren emaitza bistaratuko dute.\nGazteekin Jarduerak Egiteko Nafarroako Eskola (ENAJ)\nGazteekin Jarduerak Egiteko Nafarroako Eskola arduratzen da hezkuntza ez formalaren arloan jarduerak garatzeaz; hezkuntza baliabide hau osagarria da hezkuntza formalarekiko, zeinek halaber ekarpena egiten duen herritar gazteen garapen sozial eta pertsonalerako, eta ikastaro honen kasuan inklusio soziala lantzeko bidea ematen da, zeharkako elementu bezala.\nHorrela, 2021eko lehen seihileko honetan zehar, ENAJ-en eskutik 20 ikastaro garatu dira, 300 gazte ingururen parte hartzearekin; ikastaroetan, gazteek zuzenean eskatu eta proposatu dituzten gai ezberdinak landu dira, adibidez: kudeaketa emozionala, maskulinitate berdinzaleak, osasuna, sexualitatea edo aisialdiko aurre-monitoretza.\nCarlos Amatriain zuzendari kudeatzailea, Lizarrako zinegotzia, ikastaroko begiralea eta parte hartu duten gazteen talde-argazkia.